title: C4 (1929)

text: Alus tilattiin SECN:ltä Cartagenasta. Alus laskettiin vesille 6. heinäkuuta 1929 ja otettiin palvelukseen vielä samana vuonna 21. syyskuuta.


title: C4 (1929)

text: Alus upposi 7. helmikuuta 1947 kolaroituaan hävittäjä "Lepanton" kanssa.


title: C5 (1929)

text: C5 oli Espanjan laivaston vuonna 1929 vesille laskettu C-luokan sukellusvene.


title: C5 (1929)

text: Alus tilattiin SECN:ltä Cartagenasta. Alus laskettiin vesille 28. lokakuuta 1929 ja otettiin palvelukseen 31. heinäkuuta 1930.


title: C5 (1929)

text: Alus katosi merellä 31. joulukuuta 1936.


title: C6 (1929)

text: C6 oli Espanjan laivaston vuonna 1929 vesille laskettu C-luokan sukellusvene.


title: C6 (1929)

text: Alus tilattiin SECN:ltä Cartagenasta. Alus laskettiin vesille 29. joulukuuta 1929 ja otettiin palvelukseen 27. syyskuuta 1930.


title: C6 (1929)

text: Alus poistettiin palveluksesta 31. heinäkuuta 1941.


title: Tvijälp

text: Tvijälp on yksi Espoon kaupungin ulkoilusaarista. Se sijaitsee Linholmsfjärdenin merialueella parisen kilometriä Haukilahden venesatamasta itään. Espoon virallisessa kaupunginosajaossa Tvijälp kuuluu Westendiin; saaren ja Westendin manneralueen välillä on noin 200 metriä leveä salmi.


title: Tvijälp

text: Tvijälpin pinta-ala on 13,4 hehtaaria. Saaren itäosassa on matala, kaislikkoinen lahti, joka antaa saarelle c-kirjainta muistuttavan muodon. Tvijälpin keskiosa eli lahden länsipuolinen kannas on alavaa maata. Tvijälpin pohjoinen osa on metsäistä, havupuuvaltaista mäkimaata, joka kohoaa yli kymmenen metrin korkeuteen merenpinnasta. Eteläosa puolestaan on verraten kallioista mäkimaata, joka kohoaa yli viidentoista metrin korkeuteen. Rantaniittyjä on siellä täällä. Tvijälpin luonnossa on muistoja saarella vietetystä kalastajaelämästä.


title: Tvijälp

text: Tvijälp on osa Espoon itäsaaristoa. Sen koillispuolella sijaitsee Småholm ja lounaispuolella Varsasaari. Edellisiä kauempana, kaakon suunnassa sijaitsee Vehkasaari ja idän suunnassa on Westendin Korkeasaari. Koivusaari venesatamineen ja metroasemineen sijaitsee runsaat kaksi kilometriä Tvijälpistä itäkoilliseen. Hanasaaren kulttuurikeskus sijaitsee puolisentoista kilometriä Tvijälpistä koilliseen.


title: Tvijälp

text: Tvijälpin nimi oli aikoinaan Tvigölpe. Vanhassa ruotsin kielessä tvi-sanan merkitys on kaksiosainen ja gölpe puolestaan merkitsee matalaa lahtea.


title: Tvijälp

text: Espoon Suvisaaristossa noin seitsemän kilometriä Westendin Tvijälpistä lounaaseen sijaitsee pieni huvilasaari, jonka nimi on niin ikään Tvijälp.


title: Tvijälp (Suvisaaristo)

text: Tvijälp on pieni huvilasaari Espoon Suvisaaristossa. Se sijaitsee noin 200 metriä Kopplorna-saariryhmään kuuluvasta Hamnkopplanista etelään ja osapuilleen saman verran Alskärista pohjoiseen.


title: Tvijälp (Suvisaaristo)

text: Tvijälpin pinta-ala on 2,3 hehtaaria ja se on suhteellisen alavaa. Saaren länsi–itäsuuntainen pituus on noin 250 metriä. Tvijälpin yleisilme on kulttuurivaikutteinen. Rannoilla on pieniä rantaniittyjä, saaren sisäosan kangasmetsissä kasvaa vanhoja mäntyjä. Lehtometsän piirteitä puolestaan ovat haapa, metsäalvejuuri, punaherukka ja terttuselja. Korkeuserot ovat vähäisiä. Tvijälpin ympärillä on useita kallioluotoja.


title: Tvijälp (Suvisaaristo)

text: Espoon Westendissä noin seitsemän kilometriä Suvisaariston Tvijälpistä koilliseen sijaitsee Espoon kaupungin ulkoilusaari, jonka nimi on niin ikään Tvijälp.


title: Narciso Monturiol (A1)

text: Narcíso Monturiol (runkonumero A1) oli Espanjan laivaston vuonna 1917 vesille laskettu A-luokan sukellusvene.


title: Narciso Monturiol (A1)

text: Alus tilattiin Fiatilta San Girgiosta, missä köli laskettiin 28. syyskuuta 1915. Alus laskettiin vesille 17. huhtikuuta 1917 ja valmistui 25. elokuuta.


title: Narciso Monturiol (A1)

text: Alus poistettiin palveluksesta 1. syyskuuta 1934.


title: Cosme García (A2)

text: Cosme García (runkonumero A2) oli Espanjan laivaston vuonna 1917 vesille laskettu A-luokan sukellusvene.


title: Cosme García (A2)

text: Alus tilattiin Fiatilta San Girgiosta, missä köli laskettiin 9. syyskuuta 1915. Alus laskettiin vesille 17. kesäkuuta 1917 ja valmistui 25. elokuuta.


title: Cosme García (A2)

text: Alus poistettiin palveluksesta 17. joulukuuta 1931.


title: A3 (1917)

text: A3 oli Espanjan laivaston vuonna 1917 vesille laskettu A-luokan sukellusvene.


title: A3 (1917)

text: Alus tilattiin Fiatilta San Girgiosta, missä köli laskettiin 23. maaliskuuta 1916. Alus laskettiin vesille 10. kesäkuuta 1917 ja valmistui 25. elokuuta.


title: A3 (1917)

text: Alus poistettiin palveluksesta 18. toukokuuta 1932.


title: Peral (1888)

text: (Isaac) Peral oli yksi ensimmäisistä sähkömoottorilla varustetuista sukellusveneistä. Aluksen valmisti Espanjan laivastolle espanjalainen insinööri ja merisotilas Isaac Peral.


title: Peral (1888)

text: Aluksen köli laskettiin 7. lokakuuta 1887. Alus laskettiin vesille 8. syyskuuta 1888 ja otettiin palvelukseen 1889.


title: Peral (1888)

text: Alus poistettiin palveluksesta 1890 ja se on nykyään museoituna Cartagenan laivastomuseossa.


title: Albanian kansallisteatteri

text: Albanian kansallisteatteri () sijaitsee Albanian pääkaupungissa Tiranassa.


title: Albanian kansallisteatteri

text:
Tämä on myös Tiranan vanhin albaniankielinen ammattiteatteri, jossa esityksiä järjestetään lokakuusta toukokuuhun ja jonka ohjelmistossa ovat vaihdelleet William Shakespearen aikaiset sekä Albanian että ulkomaisten kirjailijoiden kirjoittamat klassikot ja nykydraama.
Albanian kansallisteatteri sijaitsee Tiranan keskustassa lähellä Skanderbeg-aukiota, jossa stalinistista arkkitehtuuria edustavassa kulttuuripalatsissa toimii Albanian kansallinen ooppera- ja ballettiteatteri. Kävelymatkan päässä kansallisteatterista samalla Rruga Sermedin Said Toptani -nimisellä kadulla löytyy museobunkkeri "BunktArt 2".


title: Albanian kansallisteatteri

text:
Nykyinen teatterirakennus on rakennettu vuonna 1939 ja aluksi tässä toimi ""Kosovon elokuvateatteri."" Albaniassa vierailevan Mussolinin kunniaksi vuonna 1940 tässä aloitti toimintansa draamallisia näyttämöesityksiä järjestävä teatteri. Myöhemmin talossa tehtiin peruskorjaus ja siinä päivitetyssä teatteritalossa kansallinen kulttuurilaitos vihittiin ensimmäiseksi valtionosuusjärjestelmän piirissä olevaksi ammattiteatteriksi 24. toukokuuta v. 1945. Samassa rakennuksessa teatteri jatkaa toimintaansa tähän päivään saakka. Kommunistisen hallintojärjestelmän vuosina teatteri edusti suosittua ja suuren yleisön kansanomaista tekijää, josta sen nimi "Teatri popullor". Sen konventioita ja luovaa prosessia saattoi pitää enimmäkseen italialais-saksalaisten joukkojen miehityksen vuosina 1939-1944 maassa syntyneiden sissiteattereiden pohjaisiksi. Silloin täällä tuotiin lavalle Albanian kirjailijoiden historiallisia näytelmiä venäläisen ja neuvostoliittolaisen dramaturgian rinnalla. Historiallisten näytelmien lisäksi kansanvallan aikaiseen ohjelmistoon kuului esityksiä albaaniväestön kansallisesta vapaustaistelusta italialais-saksalaisia hyökkääjiä vastaan, Albanian kyläelämästä, joita kirjoittivat näytelmäkirjailija Sulejman Pitarka, liberaali F. Patšrami jne. Teatterissa lavastettiin myös Shakespearen, Schillerin ja Molièren klassisia draamoja, ohjelmistossa oli Albanian kansallismielista ja jopa kiinalaista näytelmätuotantoa. Monet Albanian näyttelijöistä ja ohjaajista opiskelivat Neuvostoliitossa. Ammattiteattereita paitsi Tiranassa perustettiin myös Shkodëriin v.1949, Korçëën v. 1950 ja Durrësiin v.1953. Taide- ja musiikkiakatemiaan Tiranaan perustettiin albanialaissyntyperää näytteiljiän Aleksandër Moisiun nimeä kantava draamakoulu. Teatteritoimintaan liittyviä kysymyksiä ratkottiin Albanian työn puolueen lehdessä ”8 Nëntori”.
Teatteri kantoi nimeä "Teatri popullor" aina vuoteen 1991, jolloin kesäkuun jälkeen siitä tuli "kansallinen". Albanian kansallisteatterissa laaja yleisö voi perehtyä nykyaikaisen tuotannon ohessa historiallisiin, maan ensimmäisen v. 1874 perustetun Testorati kylän teatteriryhmän ja vuonna 1912 kansallisesti itsenäistyneessä Albanianssa yleistyneiden harrastajateatterien draaman tulkintoihin. Suuri merkitys XIX vuosisadan toisella puoliskolla koetun kansallisen heräämisen ja draaman kehitykselle oli näytelmäkirjailijalla Sami Frashërilla, politiikolla ja toimittajalla Mihal Gramenolla, hengellisella johtajalla Fan S. Nolilla, runoilijalla Andon Zako Çajupilla jne., joiden kirjoittamia näytelmiä on säilynyt teatterin ohjelmistossa nykypäiviin saakka.


title: Albanian kansallisteatteri

text: Albanian kansallisteatteri osallistui mm. 23.8.-7.9.1998 neljättä kertaa Strindberg i Stockholm –festivaaleille Euroopan kulttuuripääkaupunkiksi julistetussa Tukholmassa, jossa esitti toisena tekijänä suunnittelemansa August Strindbergin näytelmän "Neiti Julie". Tekijöistä toisen, Tampere- Minna Hokkanen -ensemblen yhteistyössä Tampereen työväenteatterin kanssa valmistama, Hanno Eskolan ohjaama ja Aarne Orjatsalon käännöksestä sovittama versio neiti Juliesta esitettiin 29. ja 30. elokuuta. Kansallisteatteri Tiranasta liittyi ETC: n ("European Theatre Convention") jäseneksi toukokuussa vuonna 2009. Viime aikoina on alettu kiivaasti puhua kansallisteatterin rakennuksen uudistamisesta. Vuoden 2018 helmikuun jälkeen avoimista keskusteluista jotkut ovat nykyisen rakennuksen purkamista vastaan, jotkut uuden kansallisen teatterin rakentamisen puolesta. Joidenkin lähteiden mukaan kansallisteatterin tontille on tunnettujen arkkitehtien suunnittelemana aiottu rakentaa kuusi tornirakennusta ja teatteria on jopa yritetty siirtää pois rakennustyöiden tieltä, mutta se oli tavannut taideyhteisön vahvan protestin. Albanian pääministerin Edi Raman sanojen mukaan rakennus on kuitenkin romahtamaisillaan ja kelvoton, sen nykyiset olosuhteet osoittavat välinpitämättömyyttä taiteilijoihin eikä näin ollen voida puolustaa rakennusta, jolla ei ole mitään arvoa eikä merkitystä. Arkkitehtitoimiston Bjarke Ingels Group (BIG):n kaavailema uusi kansallisteatteri sijaitsee Tiranan kulttuurisessa ja hallinnollisessa sydämessä. Se on rusetin muotoinen ja 9300-neliöinen rakennus sekä teatteri- että performanssiesityksille, jossa verrattuna nykyiseen tilat ylittyvät kolmella uudella salilla sisätiloissa, katolla sijaitsevalla amfiteatterilla sekä julkisella tilalla rakennuksen alla. Pääministerin Raman mukaan uuden kulttuurilaitoksen hankkeen rakentaminen toteutetaan Tiranan kunnan ja yksityisyrittäjien yhteistyössä.


title: Isaac Peral (täsmennyssivu)

text: Isaac Peral voi tarkoittaa seuraavia asioita:


title: Get You

text: Get You on Aleksei Vorobjovin esittämä kappale, joka edusti Venäjää vuoden 2011 Eurovision laulukilpailussa Saksan Düsseldorfissa.


title: Get You

text: Kappale kilpaili Euroviisujen ensimmäisessä semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 25. maan joukosta 16. sijalle.


title: Nobody Hurt No One

text: Nobody Hurt No One on Natalja Podolskajan esittämä kappale, jolla hän edusti Venäjää vuoden 2005 Eurovision laulukilpailussa Ukrainan Kiovassa.


title: Nobody Hurt No One

text: Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 15.


title: Gabriella Szabó

text: Gabriella Szabó (s. 14. elokuuta 1986 Budapest) on unkarilainen ratamelonnan kolminkertainen olympiavoittaja, yhdeksänkertainen maailmanmestari ja yhdeksänkertainen Euroopan-mestari. Kaikkiaan hänellä on neljä olympia-, 11 MM- ja 13 EM-mitalia, jotka hän on saavuttanut kahden ja neljän hengen kajakkiluokissa.


title: Gabriella Szabó

text: Szabó oli ensimmäisen kerran arvokisamitaleilla vuonna 2007, jolloin hän voitti Danuta Kozákin kanssa kajakkikaksikoiden 1 000 metrin Euroopan-mestaruuden. Vuonna 2008 hän voitti Euroopan-mestaruuden kaksikoiden 500 metrillä ja saavutti olympiahopeaa Pekingissä nelosten 500 metrillä. Vuonna 2009 hän voitti ensimmäisen maailmanmestaruutensa Danuta Kozákin parina kaksikoiden 500 metrillä ja samassa lajissa myös Euroopan-mestaruuden. Vuonna 2010 hän voitti kaksikoissa kaksi maailmanmestaruutta ja yhden Euroopan-mestaruuden. Vuonna 2011 hän oli maailmanmestari nelosten 500 metrillä ja Euroopan-mestari kaksikoiden 1 000 metrillä. Vuonna 2012 hän voitti Lontoossa olympiakultaa nelosten 500 metrillä yhdessä Krisztina Fazekasin, Katalin Kovácsin ja Danuta Kozákin kanssa.


title: Gabriella Szabó

text: Szabó voitti vuonna 2013 kaksi maailmanmestaruutta ja seuraavana vuonna sekä kaksi maailman- että kaksi Euroopan-mestaruutta. Vuonna 2015 hän voitti yhdeksännen maailmanmestaruutensa. Vuonna 2016 hän voitti kaksi Euroopan-mestaruutta sekä Rio de Janeirossa olympiakultaa kaksikoiden 500 metrillä Danuta Kozákin parina ja nelosten 500 metrillä Kozákin, Tamara Csipesin ja Krisztina Fazekas-Zurin kanssa.


title: Nicco Montaño

text: Nicco Rae Montaño (s. 16. joulukuuta 1988 Shiprock, New Mexico) on yhdysvaltalainen vapaaottelija. Hän on ollut joulukuusta 2017 Ultimate Fighting Championshipin (UFC) naisten kärpässarjan () mestari.


title: Nicco Montaño

text: Montaño varttui navajo-intiaanien reservaatissa Arizonassa. Hänen äitinsä on puoliksi navajo ja puoliksi chickasaw. Montaño aloitti vapaaottelun vuonna 2013 harrastettuaan sitä ennen brasilialaista jujutsua. Hänen isänsä, vuonna 2006 kuollut Frankie Montaño, otteli nyrkkeilyammattilaisena 1970- ja 1980-luvuilla ja toimi myöhemmin nyrkkeilyvalmentajana ja -promoottorina.


title: Nicco Montaño

text: Montaño otteli amatöörinä viisi ottelua, voittaen ne kaikki. Hän kohtasi ensimmäisessä ammattilaisottelussaan marraskuussa 2015 Stacey Sigalan King of the Cagen (KOTC) tapahtumassa. Montaño voitti ottelun teknisellä tyrmäyksellä ensimmäisessä erässä. Ottelu käytiin kääpiösarjassa (), kuten myös hänen seuraava ottelunsa helmikuussa 2016. Hän hävisi Pam Sorensonille tuomariston hajaäänin.


title: Nicco Montaño

text: Sorenson-ottelun jälkeen Montaño siirtyi alempaan painoluokkaan, kärpässarjaan. Hän voitti elokuussa 2016 Shana Dobsonin tuomariston yksimielisellä päätöksellä ja saman vuoden lokakuussa Jamie Milanowskin teknisellä tyrmäyksellä. Jälkimmäisen voiton myötä Montañosta tuli KOTC:n naisten kärpässarjan mestari. Tammikuussa 2017 hän palasi kääpiösarjaan otellakseen HD MMA:n mestaruudesta Julia Avilaa vastaan. Montaño hävisi ottelun tuomariston yksimielisellä päätöksellä.


title: Nicco Montaño

text: Elokuussa 2017 Montañon julkistettiin olevan kilpailijana "Ultimate Fighter" -ohjelman 26. tuotantokaudella (""). Kaudella haettiin ensimmäistä mestaria UFC:n uuteen naisten painoluokkaan, kärpässarjaan. Montaño oli sijoitettu turnauskaaviossa neljänneksitoista kuudestatoista ottelijasta ja hän kohtasi ensimmäisellä kierroksella kolmanneksi sijoitetun Lauren Murphyn. Montaño voitti ottelun tuomariston yksimielisellä päätöksellä. Hän voitti yksimielisillä päätöksillä myös puolivälieräottelun Montana Stewartia vastaan sekä välieräottelun Barb Honchakia vastaan. Näitä kolmea ottelua ei oteta huomioon Montañon ammattilaisuran virallisissa tilastoissa, vaan ne lasketaan näytösotteluiksi.


title: Nicco Montaño

text: Montaño teki virallisen UFC-debyyttinsä 1. joulukuuta 2017 "Ultimate Fighter" -kauden finaalitapahtumassa Las Vegasissa. Hänen vastustajanaan piti alun perin olla Sijara Eubanks, mutta Eubanksin jouduttua päivää ennen ottelua sairaalahoitoon painonpudotuksen aiheuttaman munuaisten vajaatoiminnan vuoksi, hänen tilalleen mestaruusotteluun nostettiin Roxanne Modafferi. Montaño voitti Modafferin tuomariston yksimielisellä päätöksellä (lukemin 50–45, 49–46, 49–46) ja hänestä tuli näin UFC:n ensimmäinen naisten kärpässarjan mestari.


title: Muusa/Muistijälki

text: Muistijälki on Juhani Pallasmaan suunnittelema taideteos. Se koostuu Wäinö Aaltosen "Muusa"-veistoksesta sekä teräksisestä kehikosta muistotauluineen. Aaltosen syntymän 100-vuotisjuhlapäivän kunniaksi valmistettu teos paljastettiin 30. toukokuuta 1994.


title: Muusa/Muistijälki

text: "Muistijälki" sijaitsee lähellä paikkaa, jossa ennen oli Hirvensalon vanha silta. Wäinö Aaltonen työskenteli noilla seuduilla ateljeessaan 1923-1927. Ateljee vaurioitui talvisodan pommituksissa,se purettiin sodan jälkeen. Emeritusprofessori Pallasmaa tunnetaan ennen kaikkea arkkitehtinä.


title: Jokioisten Pappilamuseo

text: Jokioisten Pappilamuseo on Jokioisten seurakunnan entisessä kappalaisen pappilassa toimiva kotimuseo. Se sijaitsee Jokioisten taajaman länsilaidalla Vaulammintien varrella. Vuonna 1800 valmistuneen pappilan rakennutti Jokioisten kartanon omistaja, vapaaherra Ernst Gustaf von Willebrand. Tiiliverhoiltu rakennus on tehty massiivisavesta ja tiivisteenä on käytetty olkea ja sammalta.


title: Jokioisten Pappilamuseo

text: Pappilana, lukkarin puustellina ja kartanon työväen asuntona toiminut rakennus entisöitiin pappila-aikaiseen asuunsa ja avattiin Pappilamuseona vuonna 1959. Museotoiminnasta vastaa Jokiläänin Kotiseutuyhdistys ry. Kaksikerroksisen rakennuksen alakerrassa sijaitseva museo pyrkii kuvaamaan mahdollisimman aidosti 1800-luvun puolivälin maalaispappilan elämänmenoa. Kokoelmassa on kirkollisen- ja siviiliesineistön lisäksi Miina Sillanpään muistoesineitä. Talousneuvos, ministeri Miina Sillanpään synnyintorpan muistokivi sijaitsee museomäen länsirinteellä. Museopihaan kuuluu lisäksi kaksi aittaa, savusauna ja lato.


title: Believe Me (Julija Savitševan kappale)

text: Believe Me on Julija Savitševan esittämä kappale, jolla hän edusti Venäjää vuoden 2004 Eurovision laulukilpailussa Turkin Istanbulissa.


title: Believe Me (Julija Savitševan kappale)

text: Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 11.


title: Cosme García (täsmennyssivu)

text: Cosme García voi tarkoittaa seuraavia asioita:


title: Narciso Monturiol (täsmennyssivu)

text: Narciso Monturiol voi tarkoittaa seuraavia asioita:


title: Kiharu Nakamura

text: Kiharu Nakamura (1913 – 5. tammikuuta 2004) oli japanilainen geisha, jota on joskus kuvailtu viimeiseksi tai yhdeksi viimeisistä "aidoista" geishoista. Nakamuran vuonna 1983 julkaistu omaelämäkerta "Edokko geisha ichidaiki" oli bestseller.


title: Kiharu Nakamura

text: Kiharu Ihara Nakamura eli alkuperäiseltä nimeltään Kazuko Yamamoto syntyi vuonna 1913. Eri lähteet mainitsevat hänen syntyneen Tokiossa tai muutaneen kaupunkiin lapsena Hokkaidōlta. Nakamuran perhe oli vauras ja hänen isänsä oli lääkäri. Nakamura ilmoitti 15-vuotiaana vanhemmilleen haluavansa geishaksi. Vaihtoehtona olisi ollut tuolloin Japanissa yleinen järjestetty avioliitto. Hänen vanhempansa vastustivat aluksi ajatusta, mutta päästivät lopulta Nakamuran opiskelemaan ammattiin.


title: Kiharu Nakamura

text: Nakamura opiskeli geishaksi Shinbashissa Tokiossa. Maikona eli geishaoppilaana hän opiskeli esimerkiksi tanssia, soittamista ja laulamista. Geishana hän otti nimen Kiharu, joka tarkoittaa iloista kevättä. Nakamura opiskeli myös englannin kieltä, jota monet japanilaiset eivät vielä tuolloin taitaneet. Englannin kielen taitojensa takia Nakamura olikin suosittu myös länsimaalaisten keskuudessa ja hänen kuuluisiin asiakkaisiinsa lukeutuivat esimerkiksi Babe Ruth, Charlie Chaplin ja Jean Cocteau. Toisen maailmansodan sytyttyä viranomaiset halusivat Nakamuran vakoilevan ulkomaalaisia asiakkaitaan. Sen sijaan Nakamura avioitui diplomaatti Shintaro Otan kanssa ja muutti tämän mukana Kalkuttaan. Pari palasi Japaniin sodan vielä kuluessa ja lopulta he erosivat. Tokio oli kärsinyt mittavia tuhoja ilmapommitukissa ja Nakamura vietti sodan ajan maaseudulla palaten Tokioon vasta sodan päätyttyä vuonna 1945. Japani miehitettiin ja monet tavalliset naiset alkoivat esittäytyä geishana toimien kuitenkin tavallisten prostituoitujen tapaan myyden palvelujaan sotilaille. Nakamura alkoi pitää geishojen mainetta menneenä ja hän muutti toisen aviomiehensä kanssa Yhdysvaltojen New Yorkiin vuonna 1956.


title: Kiharu Nakamura

text: Yhdysvalloissa Nakamurasta tuli perinteisten japanilaisten taiteiden asiantuntija. Hän neuvoi esimerkiksi Anna Moffoa tämän roolissa Cio-Cio-Sanina oopperassa Madama Butterfly. Hän matkusti myös ajoittain Japaniin osallistuen television keskusteluohjelmiin ja piotäen luentoja. Vuonna 1983 hän julkaisi omaelämäkertansa "Edokko geisha ichidaiki", josta tuli bestseller. Kirjassa käsiteltiin muuttunutta käsitystä geishan ammatista ja ammatin julkisuuskuvan alennustilaa. Nakamura kuoli 91-vuotiaana New Yorkissa 5. tammikuuta 2004.


title: Isaac Peral

text: Isaac Peral y Caballero (1. kesäkuuta 1851 Cartagena – 22. toukokuuta 1895 Berliini) oli espanjalainen insinööri, laivastoupseeri ja Peral-sukellusveneen suunnittelija. Hän liittyi 1866 Espanjan laivastoon ja valmisti ensimmäisen sähkötoimisen sukellusveneen, joka laskettiin vesille 1888. Laivastoviranomaiset eivät kuitenkaan hyväksyneet alusta. Hän jätti laivaston kehittääkseen muita kaupallisesti merkittävämpiä keksintöjä.


title: Krisztina Fazekas-Zur

text: Krisztina Fazekas-Zur (o.s. Fazekas, s. 1. elokuuta 1980) on unkarilainen ratamelonnan kaksinkertainen olympiavoittaja, kahdeksankertainen maailmanmestari ja seitsenkertainen Euroopan-mestari. Kaikkiaan hänellä on olympiakultien lisäksi 14 MM- ja 13 EM-mitalia, joista suurin osa on neljän hengen kajakkiluokista. Hän on edustanut MM-kilpailuissa myös Yhdysvaltoja.


title: Krisztina Fazekas-Zur

text: Fazekas-Zur oli ensimmäisen kerran arvokisamitaleilla vuonna 2001, jolloin hän voitti sekä maailmanmestaruuden että Euroopan-mestaruuden kajakkinelosten 200 metrillä. Vuonna 2003 hän voitti maailmanmestaruuden kajakkinelosten 1 000 metrillä. Vuosina 2006 ja 2007 hän voitti maailman- ja Euroopan-mestaruuden, vuonna 2008 kaksi Euroopan-mestaruutta ja vuonna 2009 yhden Euroopan-mestaruuden, kaikki nelosissa. Avioiduttuaan hän muutti Yhdysvaltoihin ja saavutti Yhdysvaltain edustajana MM-hopeaa yksiköiden 1 000 metrillä Unkarin MM-kilpailuissa 2011. Vuonna 2012 hän voitti Lontoossa olympiakultaa nelosten 500 metrillä yhdessä Katalin Kovácsin, Danuta Kozákin ja Gabriella Szabón kanssa.. Hänen oikeudestaan edustaa olympialaisissa Unkaria sen jälkeen, kun hän oli edustanut MM-kilpailuissa Yhdysvaltoja, tehtiin vastalause, jonka Kansainvälinen olympiakomitea joulukuussa 2012 kuitenkin hylkäsi.


title: Krisztina Fazekas-Zur

text: Fazekas-Zur voitti kolme maailmanmestaruutta Duisburgissa 2013 sekä yhden Euroopan-mestaruuden vuonna 2016. Rio de Janeiron olympialaisissa 2016 hän voitti toisen olympiakultansa nelosten 500 metrillä Gabriella Szabón, Danuta Kozákin ja Tamara Csipesin kanssa. Vuonna 2017 hän voitti kahdeksannen maailmanmestaruutensa.


title: Krisztina Fazekas-Zur

text: Krisztina Fazekas-Zurin puoliso Rami Zur on israelilais-yhdysvaltalainen meloja, joka on toiminut myös vaimonsa valmentajana.


title: Seth Barnes Nicholson

text: Seth Barnes Nicholson (marraskuun 12. 1891 - heinäkuun 2. 1963) oli amerikkalainen tähtitieteilijä.


title: Seth Barnes Nicholson

text: Nicholson syntyi Springfieldissa, Illinoissa, ja kasvatettiin maaseudulla. Hän opiskeli Draken yliopistossa missä hän kiinnostui tähtitieteestä. Hän on löytänyt viisi Jupiterin kuuta: Pasiphaë, Sinope, Lysithea, Carme ja Ananke.


title: S/2011 J 2

text: S/2011 J 2 tai Jupiter LVI on Jupiterin luonnollinen satelliitti. Sen löysi Scott Sheppard vuonna 2011. Se on taaksepäin kulkeva ja epäsäännöllinen.


title: Tirawa

text: Tirawa on pawneiden luojajumala, kaikkien asioiden luoja ja elämän antaja. Tuuli on hänen henkäyksensä, salama hänen katseensa – mutta kukaan ei tiedä miltä hän näyttää. Tirawa on suuri henki, joka on järjestänyt maailman ja antanut ihmiselle kaiken mitä tämä tarvitsee.


title: Azazel (demoni)

text: Azazel tai Asasel, hepreankielinen nimi erämaassa olevalle demonille, jonka luo syntipukki lähetetään Jom kippurin aikaan. Apokryfisessä Eenokin kirjassa Asasel esiintyy kapinallisten enkelien päällikkönä. Azazel oli myös epäpuhtauden henkilöitymä ja myöhemmissä rabbien kirjoituksissa langennut enkeli.


title: Azazel (demoni)

text: Juutalaisten legendojen mukaan Jom kippur -rituaalia varten valittiin kaksi vuohipukkia. Toinen määrättiin arvalla "herralle", toinen "Azazelille". Uskonnollisia menoja johti Temppelin ylipappi. Kun ylipappi oli symbolisesti siirtänyt kaikki juutalaisen kansan synnit syntipukkiin, Azazelille määrätty syntipukki ajaettiin erämaahan ja tapettiin heittämällä alas jyrkänteeltä.


title: Vattukärsäkäs

text: Vattukärsäkäs ("Anthonomus rubi") on kärsäkkäiden heimoon kuuluva kukkakärsäkäslaji. Vattukärsäkäs on väriltään harmaanmusta kovakuoriainen, jolla on hoikka ja pitkä kärsä. Sen tuntosarvet ovat polvitaitteiset. Peitinsiivissä on ohuita pitkittäisuria. Kooltaan aikuinen vattukärsäkäs on noin 2,5-3 mm ja toukka noin 3-4 mm. Toukka on väriltään kellanvalkoinen ja sen pää on vaaleanruskea.


title: Vattukärsäkäs

text: Aikuiset vattukärsäkkäät talvehtivat maassa ja ilmestyvät keväällä vadelmien, mansikoiden ja ruusujen nuorille lehdille syöden niihin pieniä reikiä. Vattukärsäkkään naaraat kaivavat kasvin kukkanuppuihin reiän ja munivat nuppujen sisään yhden munan kuhunkin, jonka jälkeen ne katkaisevat kukkaperän osittain poikki. Nuppu kuihtuu ja putoaa maahan. Lämpimällä säällä vioituksia syntyy nopeasti, sillä yksi naaras voi vioittaa jopa 100 nuppua. Toukka kehittyy nupun sisällä ja uusia aikuisia ilmaantuu heinäkuussa.


title: Vattukärsäkäs

text: Vattukärsäkkäiden esiintymistä mansikkaviljelmien läheisyydestä voi vähentää poistamalla villivadelmien kasvustoja. Kemiallisesti vattukärsäkkäitä voi torjua myös luonnon pyretriinejä sisältävillä torjunta-aineilla.


title: Juju (albumi)

text: Juju on Piirpauken albumi vuodelta 2017. Levyllä on yhtyeen johtohahmo Sakari Kukon sävellysten lisäksi Jean Sibeliuksen, Erik Satien, Toivo Kuulan, Jean-Philippe Rameaun ja Frederic Chopinin sävellyksiä, suomalaista ja romanialaista kansanmusiikkia sekä vaikutteita muun muassa Jujusta.


title: Isaac Peral -luokka

text: Isaac Peral -luokka on Espanjan laivaston neljän vuosina 2007-2021 valmistetun aluksen muodostama AIP sukellusveneluokka. Espanja on tilannut 2004 neljä alusta, joista kolme on valmisteilla Navantian telakalla Cartagenassa.


title: Jonathan Viscosi

text: Jonathan Viscosi (s. 18. maaliskuuta 1991 Ottawa, Ontario) on italialaiskanadalainen jalkapalloilija, pelipaikaltaan maalivahti. Viscosi pelaa Veikkausliiga-joukkue TPS:ssa.


title: Jonathan Viscosi

text: Viscosi opiskeli stipendillä Buffalon yliopistossa ennen saapumistaan Eurooppaan ja Englantiin. Hänen ensimmäinen seuransa Englannissa oli kahdeksannella sarjatasolla pelannut Tiverton Town. Viscosi pelasi kaikkiaan kuudessa Englannin alasarjajoukkueessa sekä Ruotsin kolmannen sarjatason Oskarshamnissa ennen saapumistaan Turkuun. Ennen Ruotsiin siirtymistään hän kävi Turussa toisen Veikkausliigajoukkueen FC Interin testissä kuitenkaan saamatta sopimusta silloin.


title: Jonathan Viscosi

text: Viscosi pelasi TPS:ssa Ykkösessä kaudella 2017 kaikki 27 ottelua ja lisäksi Suomen Cupissa 5 ottelua. TPS nousi kauden päätteeksi Veikkausliigaan voittamalla Ykkösen kolmen pisteen erolla FC Honkaan. Viscosi pelasi kauden aikana 15 nollapeliä ja Ykkösen pelaajat äänestivätkin hänet kauden jälkeen sarjan parhaaksi maalivahdiksi.


title: Jonathan Viscosi

text: 1. marraskuuta 2017 TPS tiedotti solmineensa yksivuotisen jatkosopimuksen Viscosin kanssa.


title: S/2010 J 1

text: S/2010 J 1 tai Jupiter LI on Jupiterin luonnollinen satelliitti. Sen löysi R. Jacobson, M. Brozović, B. Gladman ja M. Alexandersen vuonna 2010. Sillä kestää 2.02 vuotta mennä Jupiterin ympäri. Se on 3 km leveä.


title: Linn Jørum Sulland

text: Linn Jørum Sulland (s. 15. heinäkuuta 1984 Oslo) on norjalainen käsipalloilija. Hän on pelannut Norjan maajoukkueessa maaliskuusta 2004 alkaen 183 maaottelua ja tehnyt niissä 546 maalia. Hän voitti olympiakultaa Lontoossa 2012, maailmanmestaruuden Brasiliassa 2011 ja Tanskassa 2015 sekä Euroopan-mestaruuden Makedoniassa 2008 ja Tanskan ja Norjan yhdessä järjestämässä kisoissa 2010. Seuratasolla hän edustaa Vipers Kristiansandia.


title: Isaac Peral (S81)

text: Isaac Peral (runkonumero S81) on tuleva Espanjan laivaston Isaac Peral -luokan AIP-sukellusvene.


title: Isaac Peral (S81)

text: Alus tilattiin 2004 Navantialta Cartagenasta, missä köli laskettiin 2005. Alus on tarkoitus laskea vesille vuonna 2021.


title: Isaac Peral (S81)

text: Alus on edelleen valmisteilla.


title: Karen Spärck Jones

text: Karen Spärck Jones oli brittiläinen tietojenkäsittelytieteilijä. Hän tutki erityisesti tiedonhakua ja luonnollisten kielten prosessointia.


title: Karen Spärck Jones

text: Jones syntyi 26. elokuuta 1935. Hän opiskeli Girton Collegessa. Hän väitteli tohtoriksi vuonna 1964 ja hänen väitöskirjansa julkaistiin myöhemmin teoksessa "Synonymy and Semantic Classification".


title: Karen Spärck Jones

text: 1950-luvun loppupuolella Jones aloitti työskentelyn tutkijana. Hänen ensimmäinen tutkijantyönsä oli Cambridgen kielten tutkimusyksikössä. Jones aloitti tutkijatohtorina Newnham Collegessa vuonna 1965 ja siirtyi kolme vuotta myöhemmin tutkijatohtoriksi Royal Societyyn. Hän työskenteli eri tehtävissä Cambridgen yliopistossa saavuttaen professorin aseman vuonna 1999.


title: Karen Spärck Jones

text: Jones menehtyi 4. huhtikuuta 2007


title: Karen Spärck Jones

text: Jonesille myönnettiin Gerard Salton -palkinto vuonna 1988 ja Lovelace-mitali vuonna 2007. Hänen muistokseen on perustettu Karen Spärck Jones -palkinto, jota jakaa British Computer Societyn tiedonhaun tutkimusryhmä yhdessä British Computer Societyn kanssa. Palkintoa sponsoroi Microsoft.


title: Mark R. Showalter

text: Mark Robert Showalter (s. 5. joulukuuta 1957) on vanhempi tutkija SETI-instituutissa. Hän on löytänyt kuusi kuuta ja kolme rengasta.


title: Nora Mørk

text: Nora Mørk (s. 5. huhtikuuta 1991 Oslo) on norjalainen käsipalloilija. Hän on pelannut Norjan maajoukkueessa syyskuusta 2010 alkaen 114 maaottelua ja tehnyt niissä 560 maalia. Hän saavutti olympiapronssia Rio de Janeirossa 2016 ja voitti maailmanmestaruuden Tanskassa 2015 sekä Euroopan-mestaruuden Tanskan ja Norjan yhdessä järjestämässä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa unkarilaista Győri Audi ETO KC:tä.


title: Nora Mørk

text: Nora Mørkin kaksossisko Thea Mørk on myös käsipalloilija.


title: Mimas (mytologia)

text: Mimas () oli kreikkalaisessa mytologiassa yksi giganteista, hän syntyi Uranoksen verestä kun hänet kastroitiin. Pseudo-Apollodoroksen mukaan hän kuoli gigantomakhiassa eli giganttien taistelussa jumalia vastaan. Yksi Saturnuksen kuista on nimetty hänen mukaansa.


title: Katalonian ympäriajo 2018

text: Katalonian ympäriajo 2018 oli järjestyksessään 98. maantiepyöräilyn Katalonian ympäriajo. Kilpailu alkoi Calellassa 19. maaliskuuta ja päättyi Barcelonassa 25. maaliskuuta 2018. Kokonaiskilpailun voitti Movistar-tallin Alejandro Valverde.


title: Herschel (kraatteri)

text: Herschel on iso kraatteri Mimaksessa. Se on nimetty 1700-luvun tähtitieteilijä William Herschelin mukaan, joka löysi Mimaksen vuonna 1789. Se on 139 km leveä ja sen seinät ovat 5 km pitkät.


title: Enkelados

text: Enkelados (, ) oli kreikkalaisessa mytologiassa yksi giganteista, joka syntyi Uranoksen verestä joka kastroitiin. Enkelados taisteli Athenea vastaan gigantomakhiassa eli giganttien taistelussa, ja sanottiin että hädet haudattiin Sisiliaan Etnan alle.


title: Enkelados

text: Enkeladoksen mukaan on nimetty Saturnuksen kuu Enceladus.


title: Stine Bredal Oftedal

text: Stine Bredal Oftedal (s. 25. syyskuuta 1991 Oslo) on norjalainen käsipalloilija. Hän on pelannut Norjan maajoukkueessa marraskuusta 2010 alkaen 155 maaottelua ja tehnyt niissä 371 maalia. Hän saavutti olympiapronssia Rio de Janeirossa 2016, voitti maailmanmestaruuden Brasiliassa 2011 ja Tanskassa 2015 sekä voitti Euroopan-mestaruuden Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa unkarilaista Győri Audi ETO KC:tä.


title: Stine Bredal Oftedal

text: Stine Bredal Oftedalin sisko Hanna Bredal Oftedal on myös käsipalloilija.


title: Dioumara Koussata

text: Dioumara Koussata on maalaiskunta Kayesin alueen Diéman piirissä Malissa. Sen keskuskylä Dioumara sijaitsee 70 kilometriä Diémasta itään. Kunnassa on 16 300 ja kylässä 1 700 asukasta (vuonna 2009).


title: Dioumara Koussata

text: Dioumara Koussatan kunnan pinta-ala on 1 820 neliökilometriä. Se rajoittuu lännessä Diéman piirin Dianguirdén, kaakossa Gomitradougoun, luoteessa Nioron piirin Koréra Korén, koillisessa Koulikoron alueen Naran piirin Dabon ja Falloun ja etelässä Kolokanin piirin Sagabalan kuntiin. Maisemaa leimaavat ylängöt, alangot ja tasangot. Vesistöjä ovat sadekauden jälkeen kuivuvat joet ja järvet. Seutu kuuluu Sahelin vyöhykkeeseen. Vuotuinen sademäärä on 550–600 millimetriä.


title: Dioumara Koussata

text: Kuntaan kuuluu 18 kylää. Asukkaista 47 % on kagoroja, 27,5 % soninkeja, 20 % bambaroita, 3 % maureja ja 2,5 % fulbeja. Yleisimmät kielet ovat bambara ja soninke. Kagoron puhujia on vain pari prosenttia.


title: Dioumara Koussata

text: Dioumaran ohi kulkee Bamakon ja Kayesin välinen päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu ja maapähkinä. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille.


title: Dioumara Koussata

text: Kunnassa toimii lastentarha, kuusi alakoulua, yläkoulu sekä koulutus- ja kehittämiskeskus (CED). Dioumarassa ja Konsandougoussa on kunnalliset terveyskeskukset. Vesihuolto käsittää kaivoja ja porakaivoja.


title: America (Thirty Seconds to Marsin albumi)

text: America on yhdysvaltalaisen alternative rock -yhtye Thirty Seconds to Marsin viides studioalbumi, jonka julkaisi Interscope Records 6. huhtikuuta 2018. Albumissa on yhtyeen muita albumeja enemmän vaikutteita popista ja elektronisesta musiikista.


text: American sanoitukset ovat poliittisia, ja niitä inspiroi presidentti Donald Trumpin hallinto. Julkaisupäivänä yhtye tiedotti tulevasta "Monolith Tour" -kiertueestaan. Albumilta julkaistiin kaksi singleä: "Walk On Water" ja "Dangerous Night".


title: Mari Molid

text: Mari Kristine Søbstad Molid (s. 8. elokuuta 1990 Trondheim) on norjalainen käsipalloilija. Hän on pelannut Norjan maajoukkueessa syyskuusta 2010 alkaen 107 maaottelua ja tehnyt niissä 57 maalia. Hän saavutti olympiapronssia Rio de Janeirossa 2016 ja voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Tanskan ja Norjan yhdessä järjestämissä kisoissa 2010. Seuratasolla hän edustaa tanskalaista Randers HK:ta.


title: Vaihtoehto Ruotsille

text: Vaihtoehto Ruotsille (, AfS) on ruotsalainen poliittinen puolue. Puolueen perusti entinen ruotsidemokraatti Gustav Kasselstrand joulukuussa 2017. Kasselstrandin mukaan puolue ottaa mallia saksalaisesta Vaihtoehto Saksalle ja ranskalaisesta Kansallinen liittouma -puolueista.


title: Amanda Kurtović

text: Amanda Kurtović (s. 25. heinäkuuta 1991 Karlskrona, Ruotsi) on norjalainen käsipalloilija. Hän on pelannut Norjan maajoukkueessa maaliskuusta 2011 alkaen 108 maaottelua ja tehnyt niissä 269 maalia. Hän voitti olympiakultaa Lontoossa 2012 ja saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Ruotsissa 2016.


title: Amanda Kurtović

text: Seuratasolla Kurtović on kesästä 2017 alkaen edustanut romanialaista CSM Bucureștia. Aiemmin hän on edustanut muun muassa kaksi kautta tanskalaista Viborg HK:ta ja kaksi kautta kotimaansa Larvik HK:ta.


title: Pohjoismaiset murteet

text: Pohjoismaiset murteet tai "pohjoisgermaaniset murteet" ovat joukko germaanisen kieliryhmän pohjoismaiseen haaraan kuuluvia paikallisia, murteellisia variantteja, joita puhutaan Pohjois-Euroopassa. Niitä kutsutaan usein esimerkiksi kansankieliksi, paikallismurteiksi tai kansanmurteiksi.


title: Pohjoismaiset murteet

text: Murteet ovat kehittyneet muinaisnorjasta ja muuttuneet eri tavoin Pohjoismaiden eri osissa. Esimerkiksi Islannissa murteita ei kehittynyt yhteenkuuluvuuden, yhteisten valtiopäivien ja varhain kukoistaneen kirjallisuuden takia. Skandinavian niemimaalla puhuttu kieli muotoutui joka maakunnassa, piirissä ja kirkonmäen pitäjässä ennen kaikkea ihmisten kesken.


title: Pohjoismaiset murteet

text:
1900-luvun alussa professori Adolf Noreen pyrki jakamaan pohjoismaiset murteet kiinnittämättä liikaa huomiota poliittisiin rajoihin. Hänen luokituksensa mukaan pohjoismaiset murteet voidaan jakaa seuraavasti:
Sekä poliittisessa että kielellisessä luokittelussa fääri ja islanti muodostavat kaksi omaa ryhmää, joista fäärille tyypillistä on suuri murteiden hajaannus. Islannissa on vain pieniä, alueellisia ääntämiseroja mutta ei varsinaisia murteita.


title: Pohjoismaiset murteet

text: Pohjoismaiset murteet vaihtelevat enemmän kuin kirjakielet. Murteiden ominaispiirteiden rajat ovat vain osittain samat kuin kirjakielten rajat. Se, että maiden rajat ovat samalla kielirajoja, johtuu pitkälti myöhäisistä olosuhteista. Ruotsalaisella kielialueella ei ole merkittyjä rajoja tanskan tai norjan kielen kanssa. Historiallisesta näkökulmasta katsottuna on olemassa vain yksi pohjoismainen kieli ja sen eri maantieteelliset variantit. Siten eteläskånelaiset murteet ovat läheistä sukua Etelä-Själlandin murteille ja Bornholmin murteet muistuttavat paljon eteläskånelaisia murteita. Itä-Norjassa puhutut murteet ovat yhteydessä värmländskaan ja Västerdalarnin murteisiin. Jämtlandin murteet voidaan nähdä linkkinä tröndskan ja Norlannin rannikolla puhuttujen murteiden välillä.


title: Pohjoismaiset murteet

text: Nykyisiä mannerpohjoismaisia murteita voidaan murrejatkumon puitteissa nimittää skandinaavisiksi murteiksi. Ne on kuitenkin tapana jakaa norjalaisiin, ruotsalaisiin ja tanskalaisiin murteisiin, jolloin huomioidaan tarkemmin poliittiset rajat, jotka ainakin osittain ovat myös kielirajoja.


title: Pohjoismaiset murteet

text: Pohjoismaisia murteita nimitetään siis esimerkiksi Ruotsissa ruotsalaisiksi murteiksi, ei siksi että ne välttämättä olisivat ruotsin kielen variantteja, vaan koska ne ovat pohjoismaisia murteita, joita puhutaan pääasiassa Ruotsissa (tai alueilla, jotka ovat aiemmin olleet ruotsalaisia, kuten Suomi). Tämän luokittelun mukaan Norjan pohjoismaiset murteet ovat siis norjalaisia murteita, Tanskan pohjoismaiset murteet tanskalaisia murteita ja pohjoismaiset murteet Färsaarilla färsaarelaisia murteita.


title: Pohjoismaiset murteet

text: Norjalaiset murteet jaetaan tavallisesti kahteen seuraavaan pääkategoriaan (itänorja ja länsinorja) sekä neljään alakategoriaan:Ruotsalaiset murteet jaetaan pääasiassa kuuteen pääryhmään:


title: Pohjoismaiset murteet

text: Koska tietyt murteet, kuten bohuslänska, jämtska ja härjedalska, eivät aina täysin kuulu mihinkään ryhmään, muodostavat ne toisinaan ”ylimääräisen ryhmän”.


title: Pohjoismaiset murteet

text: Gotlantilaiset murteet jaetaan kahteen ryhmään:Tanskalaiset murteet jaetaan tavallisesti kolmeen ryhmään:Pohjoismaiset murteet ovat vastakohta pohjoismaisille kielille, jotka käsittävät eri pohjoismaisista murteista myöhemmin luodut yleiskielet. Ruotsin kielelle luotu kirjakieli on lähtöisin Sveanmaan murteesta. Uusnorjan kirjakieli on lähtöisin perinteisistä norjalaisista murteista, kun taas kirjanorja perustuu tanskan yleiskieleen, joka on muodostunut pohjoissjällandskan ja lounaisskånskan pohjalta. Ruotsi ja Tanska eroavat Norjasta siten, että yleiskielestä on näissä maissa tullut suuremmassa määrin puhuttu kieli ja se on syrjäyttänyt alkuperäiset murteet. Usein sanotaan, että nämä kolme yleiskieltä (ruotsi, norja ja tanska) ovat keskenään samankaltaisempia kuin pohjoismaiset murteet kussakin maassa. Näillä kolmella yleiskielellä on kuitenkin ollut suuri vaikutus murteisiin. Tämä koskee erityisesti tanskan kieltä Islannissa ja Färsaarilla (ja pitkälti 1800-luvulla myös suurissa osissa Norjaa), joka kuitenkin katosi puhdaskielisyyden harjoittamisen myötä. Färsaarilla V. U. Hammershaimb otti 1800-luvun puolivälissä käyttöön erityisen oikeinkirjoitustavan, joka perustui islantilaiseen oikeinkirjoitukseen. Hammershaimb lisäsi tarvittavien kirjainten lisäksi liikkuvan merkin ð, jota siihen aikaan ei enää käytetty Färsaarilla. Norjassa tanskan kieli vaikutti vahvasti erityisesti kirjakieleen. Siitä syystä Ivar Aasen halusi 1800-luvulla ottaa käyttöön norjalaisemman kielen, jossa painotettiin murteita, ja hänen työnsä tuloksena syntyi uusnorja.


title: Pohjoismaiset murteet

text: Pohjoismaisille murteille on yhteistä se, että niistä kaikista puuttuu yhtenäinen kirjakieli, joka kieleltä usein vaaditaan tullakseen luokitelluksi kieleksi. Älvdalskan statuksesta on siksi myöhemmin käyty keskusteluja, sillä se on ainoa pohjoismainen murre, jolle on kehitetty oma oikeinkirjoitus. Jotkut ovat laskeneet omiksi kielikseen myös muita ruotsalaisia murteita, joilla ei ole omaa oikeinkirjoitusta, kuten skånskan ja jämtskan.


title: Pohjoismaiset murteet

text: Gutniskalla ei ole ollut kirjakieltä moneen sataan vuoteen, koska tanskan ja ruotsin kieltä on käytetty Gotlannissa Tanskan ja vastaavasti Ruotsin ylivallan aikaan. "Tämä artikkeli perustuu osittain tai kokonaan Nordisk familjebokista (1904-1926) otettuun materiaaliin."


title: Pekka Kujamäki

text: Pekka Kujamäki (s. 1963 Savonlinna) on suomalainen käännöstieteilijä ja käännöstieteen professori.


title: Pekka Kujamäki

text: Lukioiässä Kujamäki haaveili lennonjohtajan urasta, mutta hänen silloinen opinto-ohjaajansa ilmoitti, ettei se ole mahdollinen uravalinta, sillä Kujamäellä oli silmälasit. Ylioppilaskirjoitusten jälkeen Kujamäki kävi yhteiskuntatieteellisen ja tiedotusopin pääsykokeissa Tampereen yliopistossa, mutta päätyi kuitenkin armeijaan Valkealan varuskuntaan. Varusmiespalveluksen loppuaikoina hän haki opiskelemaan venäjän kieltä Savonlinnan kääntäjänkoulutuslaitokseen, mutta ei läpäissyt pääsykoetta. Lisäksi Kujamäki haki Savonlinnan kaupungille opettajankoulutukseen, mutta hän ei ottanut paikkaa vastaan. Sen sijaan hän teki kolmivuorotyötä leipomossa ja alkoi opiskella kaupallista saksaa helsinkiläisen Markkinointi-instituutin kirjekurssilla.


title: Pekka Kujamäki

text: Kaupallisen saksan opintojen myötä hän päätyi hakemaan eri yliopistoihin opiskelemaan saksaa. Hän valitsi lopulta opiskelupaikakseen silloisen Joensuun yliopiston Savonlinnan kääntäjänkoulutuslaitoksen. Siellä Kujamäki pääsi tutkimusapulaiseksi vuonna 1988. Vuonna 1989 Kujamäki valmistui Joensuun yliopistosta (nyk. Itä-Suomen yliopisto) filosofian maisteriksi pääaineenaan saksan kielen kääntäminen ja sivuaineenaan englannin kielen kääntäminen. Kun Kujamäki oli kirjoittanut pro gradu -tutkielman, hän palasi joksikin aikaa leipomoon. Vuoden 1990 alkupuolella hän pääsi töihin kääntäjäksi silloiseen Telenokian asiakaspalveluyksikköön, jossa hän käänsi teknisiä käsikirjoja ja asennusohjeita suomesta ja englannista saksaksi sekä teki sanastotyötä ja DTP-taittoa. Käännöstieteilijä Pauli Roinila soitti Kujamäelle alkusyksystä 1990 ja tarjosi tälle yliassistentin määräaikaista työpaikkaa ja jatko-opintomahdollisuutta Joensuun yliopistossa. Kujamäki suoritti filosofian lisensiaatin tutkinnon saksan kielen kääntämisestä vuonna 1993, ja filosofian tohtoriksi hän valmistui vuonna 1998.


title: Pekka Kujamäki

text: Vuosina 1998-1999 Kujamäki toimi Tampereen yliopiston Käännösinstituutin saksan kielen professorina. Tämän jälkeen hän työskenteli mm. virkaa toimittavana professorina Itä-Suomen yliopistossa.


title: Pekka Kujamäki

text: Vuosien 2004-2015 aikana Kujamäki työskenteli muun muassa saksan kielen professorina Itä-Suomen yliopistossa. Hän teki osa-aikaisesti töitä ESF-projektin (COLC - Computing for Language Careers) tutkimuspäällikkönä vuonna 2004. Kujamäki teki vuonna 2013 töitä vierailijaluennoitsijana Grazin yliopistossa Itävallassa. Vuonna 2015 hän palasi Grazin yliopistoon, jossa hän toimii käännöstieteen professorina teoreettisen ja käytännöllisen käännöstieteen instituutissa.


title: Pekka Kujamäki

text: Kujamäki on julkaissut laajan määrän tieteellisiä julkaisuja, joista taulukkoon on valikoitu opinnäytteitä ja joitakin tieteellisiä artikkeleita.


title: Bellezza

text: Bellezza on bulgarialaisaulaja Andrean ja Costi Ionițăn muodostaman Sahara-duon single, joka julkaistiin 29. kesäkuuta 2009. Kappaleella vierailee Geo Da Silva. Mukana on myös bulgarialaiskielinen versio kappaleesta ”Moyata poroda” ()


title: Megan Anderson

text: Megan Anderson (s. 11. helmikuuta 1990 Gold Coast, Queensland) on australialainen vapaaottelija. Hän ottelee höyhensarjassa ().


title: Megan Anderson

text: Anderson aloitti uransa vapaaotteluammattilaisena vuonna 2013. Hänellä ei ollut aiempaa kamppailulajitaustaa. Anderson otteli viisi ensimmäistä otteluaan pienissä tapahtumissa kotimaassaan Australiassa. Ensimmäisen ottelunsa hän hävisi tuomariston enemmistöpäätöksellä, mutta seuraavat neljä hän voitti, kaksi tuomariston päätöksillä, yhden takakuristuksella ja yhden käsilukolla.


title: Megan Anderson

text: Vuonna 2015 Anderson teki sopimuksen yhdysvaltalaisen naisten vapaaotteluorganisaation Invicta Fighting Championshipsin kanssa ja muutti Missouriin harjoitellakseen lajia James Krausen valmennuksessa Glory MMA & Fitness -salilla. Hän kohtasi ensimmäisessä Invicta-ottelussaan syyskuussa 2015 Cindy Dandois’n ja hävisi triangelikuristuksella. Tuon tappion jälkeen Andersonin ura lähti nousuun peräkkäisten tyrmäysvoittojen myötä. Hän voitti tammikuussa 2016 Amber Leibrockin, toukokuussa 2016 Amanda Bellin ja heinäkuussa 2016 Peggy Morganin.


title: Megan Anderson

text: Tammikuussa 2017 Anderson pääsi ottelemaan Invictan väliaikaisesta höyhensarjan mestaruudesta Charmaine Tweetiä vastaan. Hän voitti ottelun teknisellä tyrmäyksellä toisessa erässä. Maaliskuussa 2017 Andersonin mestaruus muutettiin kiistattomaksi, kun edeltävä mestari Cris Cyborg siirtyi pysyvästi UFC:hen. Anderson ei ehtinyt puolustaa mestaruutta kertaakaan, sillä myös hän siirtyi UFC:hen. Hänen julkistettiin kesäkuussa 2017 kohtaavan juuri Cyborgin ottelussa UFC:n naisten höyhensarjan mestaruudesta heinäkuun lopun UFC 214 -tapahtumassa. Viikko julkistuksen jälkeen Anderson kuitenkin vetäytyi ottelusta, tarkentamattomiin henkilökohtaisiin syihin vedoten, ja hänen tilalleen nostettiin silloinen Invictan kääpiösarjan mestari Tonya Evinger.


title: Ririkumutima

text: Ririkumutima eli Mwamikazi Nidi Ririkumutima Bizama hitanzimiza Mwezi (? - 28. heinäkuuta 1917 Gitega Burundi) oli afrikkalaisen Burundin kuningaskunnan sijaishallisija ja kuningataräiti eli "mugabekazi" vuodet 1908–1917.


title: Ririkumutima

text: Ririkumutiman syntymäaikaa ei tiedetä. Hänen isänsä oli heimopäällikkö Sekawonyi, ja hän kuului äitinsä Inankison puolelta Watuissien Munyakamaran klaaniin. Hän oli yksi kuningas Mwezi IV:n kolmestatoista vaimosta. Hän synnytti kolme tytärtä ja kuusi poikaa.


title: Ririkumutima

text: Vanha kuningas Mwezi IV kuoli 1908, ja Rirukumutima halusi varmistaa, että yksi hänen pojistaan perisi kuninkuuden. Näytti kuitenkin siltä, että toisen vaimon, Ntibahinyan, poika Mbukije olisi nousemassa valtaan. Hän järjesti kilpailijansa murhan ja kuulututti ympäri valtakuntaa olevansa oikea kuningataräiti. Hän ei ollut Mbukijen biologinen äiti, mutta petos meni kaikkialla läpi. Hän pääsi näin Mutaga IV Mbikijen lyhyen kauden sijaishallitsijaksi ja toimi myös Mwambutsa IV:n kauden alun sijaishallitsijana.


title: Ririkumutima

text: Vanhassa burundilaisessa kulttuurissa kuningataräiti oli arvostettu henkilö. Kulttuurin tuoma asema yhdistettynä poliittiseen tilannetajuun teki Ririkumutimasta vaikutusvaltaisen henkilön.


title: Ririkumutima

text: Saksa liitti Burundin vuonna 1890 Itä-Afrikan siirtomaihinsa, mutta sen ote ei ollut maasta tiukka. Belgian joukot ottivat Burundin hallintaansa vuonna 1916.


title: Ririkumutima

text: Ririkumutima teki vaikutuksen myös eurooppalaisiin siirtomaaviranomaisiin. R. Bourgeois kirjoitti, että hitaasti puhuva vanha kuningatar on huomattavasti älykkäämpi ja päättäväisempi kuin häntä ympäröivät prinssit.


title: Flyback-muunnin

text: Virran sisääntulon ja ulosmenon välisellä galvaanisella eristyksellä varustettua Flyback-tyyppistä muunninta voidaan käyttää sekä vaihtovirta/tasavirta (AC-DC), että tasavirta/tasavirta (DC-DC) muunnoksissa. Flyback on muunnos , jossa kela on paloiteltu muodostamaan muuntaja siten, että jännitesuhteita muunnetaan lähtöjännitteen kerrannaisilla ja Flyback-muuntajasta saadaan lisäksi eristysetua.


title: Flyback-muunnin

text: Flyback on useampien DC-DC-muuntimien joukosta yksi muutamista galvaanisesti eristetyistä muuntimista. Galvaanisella eristyksellä tarkoitetaan piirin tulo- ja lähtöpuolen erottamista toisistaan siten, että suoraa DC-johdintietä ei osien välillä ole, vaan energian välittymisperuste on esimerkiksi sähkömagneettinen induktio.


title: Flyback-muunnin

text: Flyback-muunnin on DC-DC-muuntimien erään perusmuotoisen Buck-Boost-mallista kehitetty muoto, jossa kela on korvattu muuntajalla. Siksi näiden kahden muuntimen perustoimintaperiaatteet ovat lähellä toisiaan, mutta näistä Flyback-toteutus perustuu suurimmaksi osaksi Flyback-muuntajan toimintaperiaatteeseen. Koska Flyback on johdettu Buck-Boost- topologiasta, sillä on suunnilleen samat huonot puolet Buck-Boost-muuntimen kanssa: energiaa kerätään lähteestä vain, kun mosfet-kytkin on päällä ja energia input-puolelta välitetään output-puolelle vain mosfet-kytkimen ollessa pois päältä. Näissä kummassakin muuntimessa on tämä erityisominaisuus.


title: Flyback-muunnin

text: Energian välittyminen puolelta toiselle tapahtuu muuntajan () kautta sähkömagneettisen induktion avulla. Flybackissä muuntaja ei ole tavanomainen, jossa energia välitetään välittömästi ensiöpuolelta puolelta toisiopuolelle, vaan se toimii ikään kuin lukuisat kelat samassa ytimessä.


title: Flyback-muunnin

text: Kun kytkin on auki, ensiöpuolen virta ja magneettivuo putoaa. Toisiopuolen jännite on tällöin positiivinen ja diodi on eteenpäin biasoitu. Energia muuntajan ytimestä uudelleen varaa kelan ja välittää sen kuormalle.


title: Flyback-muunnin

text: Flybackin toiminta voidaa yksinkertaisimmillaan kuvailla seuraavasti:


title: Flyback-muunnin

text: Kun kytkin on suljettu, muuntajan ensiöpuoli on suoraan kytkeytynyt sisääntulon jännitelähteeseen. Ensiöpuolen virta ja magneettivuo lisääntyy tallentaen energiaa muuntajaan. Jännite, joka indusoituu muuntajan toisiopuolelle on negatiivinen siten, että diodi on käänteisesti varautunut (ts. estosuunnassa). Jännite muuntajan toisiopuolella nousee aluksi hyvin nopeasti (normaalisti alle millisekunnissa) tasaantuen olosuhteiden johdosta. Tämän jälkeen ulostulopuolen kela välittää energian ulkoiseen kuormaan.


title: Flyback-muunnin

text: Edellä kuvattua sykliä voidaan toistaa jatkuvasti. Jos toisiopuolen virta muuntajassa annetaan purkautua kokonaan nollaksi (yhtään energiaa ei jää muuntajan ytimeen, tällöin sanotaan, että muuntaja toimii epäjatkuvassa toimintatilassa (Discontinuous Conduction Mode, DCM). Jos jotain energiaa jätetään joka kerta talletetuksi ytimeen (ja virran muoto näyttää enemmän trapetsin muotoiselta kuin kolmiomaiselta), niin silloin tätä sanotaan jatkuvaksi toimintatilaksi (Continuous Conduction Mode, CCM). Tätä terminologiaa käytetään erityisesti virtalähteiden Flyback-muuntajissa.


title: Flyback-muunnin

text: Energian tallentaminen muuntajaan ennen kuin se siirretään muuntimen ulostulopuolelle mahdollistaa helposti useamman ulostulon hyvin pienillä lisäpiirien lisäyksillä, vaikkakin ulostulojännitteiden täytyy sopia toisiinsa sopivissa suhteissa käämityskierroksiin.


title: Flyback-muunnin

text: Tarvittaessa voidaan kontroilloida järjestelmän toimintaa, ennen kuin energian sallitaan siirtyä muuntajasta eteenpäin. Tämä toteutetaan antamalla pulssikoodi moduloidun (Pulse-Width Modulation, PWM) mikrokontrollerin avata ja välittää tarpeeksi energiaa muuntajalle. Flyback-muuntimen ohjaamisessa käytetään yleensä tätä mikrokontrolleria. Joskus Flyback-muunnin sisältää myös optoerottimen.


title: Flyback-muunnin

text: PWM-mikrokontrollereissa on kaksi vallitsevaa kontrollointitapaa, jotka ovat jännitepohjainen ohjaus (voltage mode control) ja virtapohjainen ohjaus (current control mode). Virtapohjainen ohjaus on näistä tavoista hallitseva. Tällä järjestelmän toiminta voidaan pitää vakaana. Molemmat tarvitsevat ulostulojännitteeseen liittyvää takaisinkytkentäsignaalia. Ensimmäinen keino on käyttää optoerotinta toisiopiirisä ja lähettää se kontrollerille. Toinen keino on tehdä erillinen kierros kelalle ja turvautua ristiinregulointiin (cross regulation) suunnittelussa. Kolmas keino on ottaa näytteitä jännitteen aallonpituudesta ensiöpuolella purkautumisen aikana.


title: Deternin taistelu

text: Deternin taistelu oli 27. syyskuuta 1426 käyty taistelu Itä-Friisiassa valtaa pitävän eliitin ja kapinoivinen talonpoikien välillä. Talonpoikaisarmeija löi taistelussa aluetta hallinneen Ocko II tom Brokin armeijan, mikä käynnisti laajemman kapinan tom Brokia vastaan.


title: Deternin taistelu

text: Ocko II tom Brok oli pyytänyt apua häntä vastaan nousseen kapinan kukistamiseen Oldenburgilta, Hoyalta, Diepholzilta, Tecklenburgilta ja Bremeniltä, joiden joukot saapuivat piirittämään Deternin kaupunkia 25. syyskuuta. Kahden päivän piirityksen jälkeen Focko Ukenan ja Sibet von Rüstringenin johtama talonpoikaisarmeija löi piirittävät joukot. Diepholzin kreivi kaatui taistelussa ja Bremenin arkkipiispa jäi kapinallisten vangiksi.


title: Padam si po teb

text: Padam si po teb () on bulgarialaisen pop-folk-laulajan Tatyanan single. Single julkaistiin 16. elokuuta 2017.


title: Miyavi (albumi)

text: Miyavi on japanilaisen rock-muusikko Miyavin kahdeksas studioalbumi. Se julkaistiin 19. kesäkuuta 2013.


title: Pariisi–Nizza-ajo 2018

text: Pariisi–Nizza-ajo 2018 oli järjestyksessään 76. maantiepyöräilyn Pariisi–Nizza-ajo. Kilpailu alkoi Chatousta 4. maaliskuuta ja päättyi Nizzaan 11. maaliskuuta. Kilpailussa ajettiin seitsemän yhteislähtöetappia ja yksi henkilökohtainen aika-ajo.


title: Loimaranta

text: Loimaranta on suomalainen sukunimi, joka on muun muassa seuraavilla henkilöillä:


title: Linn-Kristin Riegelhuth Koren

text: Linn-Kristin Riegelhuth Koren (s. 1. elokuuta 1984 Lorenskog) on norjalainen käsipalloilija. Hän on Norjan maajoukkueessa voittanut olympiakultaa Pekingissä 2008 ja Lontoossa 2012 sekä saavuttanut olympiapronssia Rio de Janeirossa 2016.. Hän voitti maailmanmestaruuden Brasiliassa 2011 sekä Euroopan-mestaruuden Unkarissa 2004, Ruotsissa 2006, Makedoniassa 2008, Tanskan ja Norjan yhdessä järjestämissä kisoissa 2010 sekä Unkarin ja Kroatian kisoissa 2014. Seuratasolla hän edustaa Larvikia.


title: Linn-Kristin Riegelhuth Koren

text: Kansainvälinen käsipalloliitto valitsi Riegelhuth Korenin vuoden 2008 maailman parhaaksi naispelaajaksi.


title: Linn-Kristin Riegelhuth Koren

text: Linn-Kristin Riegelhuth Korenin sisko Betina Riegelhuth on myös maajoukkuekäsipalloilija.


title: David Kämpf

text: David Kämpf (s. 12. tammikuuta 1995 Jirkov, Tšekki) on tšekkiläinen jääkiekkoilija, joka edustaa NHL-seura Chicago Blackhawksin organisaatiota. Kämpf pelasi ensimmäisen NHL-ottelunsa 28. joulukuuta 2017. Ensimmäisen NHL-maalinsa hän teki syntymäpäivänään 12. tammikuuta 2018 Chicago Blackhawksin voittaessa Winnipeg Jetsin lukemin 2–1.


title: David Kämpf

text: Kämpfia ei ole varattu NHL:ään.


title: Jenny Agutter

text: Jennifer Ann Agutter OBE (s. 20. joulukuuta 1952 Taunton, Somerset), englantilainen näyttelijä, joka on esiintynyt pitkän uransa aikana niin televisiossa, elokuvissa kuin teatterissakin.


title: Jenny Agutter

text: Jenny Agutter aloitti uransa lapsinäyttelijänä vuoden 1964 seikkailuelokuvassa "Sudanista itään", jossa hän esitti seikkailuihin joutuvaa emiirin tytärtä. Hän esiintyi samassa roolissa kahdessa eri Edith Nesbitin romaanin "Aseman lapset" filmatisoinnissa: ensin BBC:n tuottamassa minisarjassa "The Railway Children" vuonna 1968 ja kaksi vuotta myöhemmin Lionel Jeffriesin ohjaamassa elokuvassa "Aseman lapset" vuonna 1970.


title: Jenny Agutter

text: Agutter oli vasta 16-vuotias näytellessään yhtä pääosaa Nicolas Roegin ohjaamassa elokuvassa Erämaan vangit vuonna 1971, ja sen sisältämä alastiuintikohtaus teki hänestä tunnetun. Hän voitti samana vuonna naissivuosan Emmy-palkinnon roolistaan televisioelokuvassa "The Snow Goose". Vuonna 1976 hän esiintyi dystopisessa tieteiselokuvassa "Pako tulevaisuudesta" ja sotaelokuvassa "Kotka on laskeutunut". Agutter sai parhaan naissivuosan Bafta-palkinnon roolistaan elokuvassa "Hevonen" vuonna 1977.


title: Jenny Agutter

text: 1980-luvulla Agutter näytteli kauhukomediassa "Ihmissusi Lontoossa" (1981) sairaanhoitajaa, johon ihmissudeksi muuttunut amerikkalainen poika ihastuu. Hän vieraili myös televisiosarjoissa "Magnum" ja "Murhasta tuli totta".


title: Jenny Agutter

text: Vuonna 1990 Agutter näytteli kauhuelokuvassa "Child’s Play II", ja hän on itse kuvaillut roolityötään epäonnistuneeksi. Hän esiintyi 1990-luvulla myös muun muassa televisiosarjoissa "Töitä yksityisetsivälle" ja "The Buccaneers - Viattomat valloittajat".


title: Jenny Agutter

text: Agutter on esiintynyt 2000-luvulla muun muassa elokuvissa "Queen of the Desert" (2015) ja "Tin" (2015). Hänellä oli myös pieni rooli valtuutettu Hawleyna Marvel Cinematic Universen elokuvissa "The Avengers" (2012) ja "" (2014). Hän on näytellyt myös muun muassa televisiosarjoissa "Erikoisjoukkue", "The Alan Clark Diaries" ja "The Invisibles". Agutter on esittänyt televisiosarjassa "Hakekaa kätilö" Nonnatus-talon kätilöitä johtavaa sisar Juliennea vuodesta 2012 lähtien.


title: Jenny Agutter

text: Teatterinäyttelijänä Agutter on esiintynyt urallaan muun muassa The National Theatren ja Royal Shakespeare Companyn tuotannoissa.


title: Kiertorataresonanssi

text: Kiertorataresonanssi on taivaanmekaniikassa tapahtuma missä kappaleet kohdistaa toisiinsa säännöllisesti painovoimaa, yleensä koska niiden kiertoradat ovat suhteessa toisiinsa pienissä kokonaisluvuissa.


title: Odysseus (kraatteri)

text: Odysseus on Tethyksen suurin kraatteri. Sen on 445 km leveä ja on yksi Aurinkokunnan suurimmista kraattereista. Se on nimetty kreikkalaisen sankarin mukaan.


title: Ithaca Chasma

text: Ithaca Chasma on suuri laakso Tethyksessä, yksi Saturnuksen kuista. Se on nimetty Kreikan saaren, Ithakan mukaan. Se on 100 km leveä, 5 km syvä ja 2000 km pitkä. Se on samankeskinen Odysseus kraatterin kanssa.


title: Troijalainen kuu

text: Saturnus-systeemissä on neljä troijalaista kuuta. Troijalainen kuu on kappale joka on muun kuun lagrangepisteillä. Lagrangepiste on avaruudessa oleva kohta, joissa kahden toisiaan kiertävän massapisteen vetovoimat kumoavat toisensa niin, että kolmas, pieni massa voi pysytellä niissä paikoillaan suhteessa kahteen muuhun kappaleeseen. Tethyksellä ja Dionella on molemmilla kaksi. Tethyksellä on Telesto ja Calypso, jotka ovat lagrange-pisteillä 4 ja 5. Dionella on Helene ja Polydeuces jotka ovat myöskin lagrange-pisteillä 4 ja 5.


title: Odysseus (täsmennyssivu)

text: Odysseus voi tarkoittaa seuraavia:


title: Herschel

text: Herschel tai Herschell voi tarkoittaa seuraavia:


title: FoilChat

text: FoilChat on suomalainen viestintäsovellus älypuhelimille ja työpöytäkoneille. Se on saatavilla Androidille, iOS:lle sekä verkkoselaimille. FoilChatin käyttäjät voivat lähettää toisilleen viestejä, kuvia, videoita, tarroja ja tiedostoja. Sovellus tarjoaa myös mahdollisuuden käydä salattuja ääni- ja videopuheluita. FoilChatin viestit ovat salattuja päästä päähän hyödyntäen RSA ja AES-256 -salausteknologioita.


title: FoilChat

text: Foilchatin teknologiajohtaja Eero Vainionpää on kertonut ohjelman kehittämisen lähteneen ideasta noudattaa Yhdysvalloissa käytettävää "Safe Harbor" säädöstä. Näin palveluntarjoajat eivät näe mitä salattua tietoa lähetetään sovelluksen sisällä.


title: FoilChat

text: Sovelluksen Android- ja iOS versiot julkaistiin vuoden 2016 aikana.


title: FoilChat

text: Toukokuussa 2018 sovellus sai kritiikkiä siinä olevasta ominaisuudesta, joka mahdollistaa muiden pääsyn nimi- ja sähköpostiosoitteisiin. Suomen kuvalehdessä julkaistun artikkelin mukaan "Yritys ei ole teetättänyt palvelulleen virallista tietoturva-auditointia". Samoihin aikoihin tietoturvakonsultti Harry Sintonen löysi sovelluksesta tietoturva-aukon, joka mahdollisti sähköpostivarmistuksen ohittamisen rekisteröityessä. Aukkoa hyväksikäyttämällä palveluun oli mahdollista rekisteröityä esimerkiksi toisen henkilön sähköpostiosoitteella.


title: Camilla Herrem

text: Camilla Herrem (s. 8. lokakuuta 1986 Sola) on norjalainen käsipalloilija. Hän on pelannut Norjan maajoukkueessa huhtikuusta 2006 alkaen 223 maaottelua ja tehnyt niissä 600 maalia. Hän voitti olympiakultaa Lontoossa 2012 ja saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Makedoniassa 2008, Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa Sola HK:ta.


title: Camilla Herrem

text: Camilla Herrem avioitui vuonna 2013 käsipalloilija Steffen Stegavikin kanssa.


title: Quraiš

text: Quraiš oli arabiheimo, joka hallitsi Mekkaa islamin profeetta Muhammedin syntymän aikaan 500-luvun lopulla. Heimossa oli kymmenen pääklaania, joista jotkin nousivat islamin alkuaikoina arvostettuun asemaan. Näitä olivat Muhammadin oma klaani Banū Hāshim, hänen äitinsä klaani Zuhra, kahden ensimmäisen kalifin Abu Bakrin ja Umarin klaanit Taim ja ʿAdī sekä kolmannen kalifin Uthmanin ja hänen sukulaistensa, Umaijadien dynastian klaani Umayya.


title: Sanna Solberg

text: Sanna Charlotte Solberg (s. 16. kesäkuuta 1990 Bærum) on norjalainen käsipalloilija. Hän on pelannut Norjan maajoukkueessa syyskuusta 2010 alkaen 111 maaottelua ja tehnyt niissä 187 maalia. Hän saavutti olympiapronssia Rio de Janeirossa 2016 ja voitti maailmanmestaruuden Tanskassa 2015 sekä Euroopan-mestaruuden Unkarin ja Kroatian yhdessä järjestämissä kisoissa 2014 ja Ruotsin kisoissa 2016. Seuratasolla hän edustaa Team Esbjergiä.


title: Sanna Solberg

text: Sanna Solbergin kaksossisko Silje Solberg on myös käsipallon maailman- ja Euroopan-mestari.


title: Emmanuelle Devos

text: Emmanuelle Devos (s. 10. toukokuuta 1964) on ranskalainen näyttelijä. Hän voitti vuonna 2002 César-palkinnon parhaasta naispääosasta roolityöllään filmissä "Sur mes lèvres" (2001) ja sen jälkeen hän on voittanut neljä muutakin césaria.


title: Emmanuelle Devos

text: Hän aloitti filmiuransa elokuvassa "On a volé Charlie Spencer!" (1986) ja ranskankielisiä filmirooleja on sen jälkeen kertynyt paljon. Näistä Suomessa nähtyjä filmejä ovat "Kun sydän lakkaa lyömästä" ("De battre mon coeur s'est arrêté", 2005), "Pieni viilto vain" ("Petites coupures", 2003) "Eräs joulutarina" ("Un conte de Noël", 2008) ja "Coco ennen Chanelia" ("Coco avant Chanel", 2009).


title: Andrea Padova

text: Andrea Padova (s. 1962) on italialainen pianisti. Hän opiskeli pianonsoittoa Vincenzo Vitalen, Aldo Ciccolinin ja Eric Larsenin sekä säveltämistä Franco Donatonin johdolla Roomassa. Myöhemmin hän kehitti tietouttaan 1700-luvun esityskäytännöistä ja vanhoista soittimista. Hän työskenteli kuitenkin samaan aikaan myös nykymusiikin parissa; hänen yhteistyökumppaneihinsa ovat lukeutuneet Pierre Boulez, Goffredo Petrassi, Franco Donatoni ja Leonard Bernstein.


title: Andrea Padova

text: Padova saavutti kansainvälistä mainetta ensi kertaa voitettuaan kansainvälisen Bach-pianokilpailun vuonna 1995. Sittemmin hän on esiintynyt eri puolilla maailmaa. Hän sai ylistäviä arvioita muun muassa New Yorkin -ensiesiintymisellään vuonna 1997.


title: Andrea Padova

text: Padova on levyttänyt Stradivariukselle. Hänen julkaisunsa ovat saaneet positiivisia arvioita sellaisilta kriitikoilta kuin Piero Rattalinolta, Riccardo Risalitilta, Jan Hanfordilta ja Harold C. Schonbergiltä. Hän on levyttänyt muiden muassa Ferruccio Busonin tuotantoa sen lisäksi, että hän on ansioitunut Johann Sebastian Bachin teosten tulkitsijana.


title: Silje Solberg

text: Silje Margaretha Solberg (s. 16. kesäkuuta 1990 Bærum) on norjalainen käsipalloilija, pelipaikaltaan maalivahti. Hän on pelannut Norjan maajoukkueessa maaliskuusta 2011 alkaen 110 maaottelua. Hän voitti maailmanmestaruuden Tanskassa 2015 sekä Euroopan-mestaruuden Unkarin ja Kroatian yhdessä järjestämissä kisoissa 2014 ja Ruotsin kisoissa 2016. Seuratasolla hän on edustanut kaudella 2017–2018 ranskalaista Issy Paris Handia.


title: Silje Solberg

text: Silje Solbergin kaksossisko Sanna Solberg on käsipallon olympiamitalisti sekä maailman- ja Euroopan-mestari.


title: Karvian seurakunta

text: Karvian seurakunta on Lapuan hiippakuntaan ja Parkanon rovastikuntaan kuuluva Suomen evankelis-luterilaisen kirkon seurakunta, joka toimii Karvian kunnan alueella.


title: Karvian seurakunta

text: Aluksi Karvian alue oli osa Sastamalan seurakuntaa. 1300-luvulla siitä itsenäistyi Kyrön eli nykyisen Hämeenkyrön seurakunta, johon kuului myös Karvia. Vuonna 1641 Karvia tuli osaksi Ikaalisten seurakuntaa, ja vuonna 1841 siitä tuli Kankaanpään seurakunnan kappeliseurakunta. Vuonna 1891 tehtiin päätös itsenäisen Karvian seurakunnan perustamisesta, mikä toteutui 1905. Seurakunnan itsenäisyyden aikana sillä on ollut yhteensä 8 kirkkoherraa.


title: Karvian seurakunta

text: Seurakunnan kirkkona toimii 1799 käyttöön vihitty Karvian kirkko. Seurakunnan omistukseen kuuluu myös 1979 valmistunut seurakuntatalo, 1947 valmistunut siunauskappeli, sekä 1970 valmistunut leirikeskus.


title: Else Paaske

text: Else Paaske (s. 5. elokuuta 1941) on tanskalainen taidemusiikin laulaja, äänialaltaan mezzosopraano ja altto. Hän debytoi vuonna 1965 ja luennoi vuodesta 1984 lähtien Tanskan kuninkaallisessa musiikkikonservatoriossa. Hän vetäytyi luennoitsijan tehtävistä seitsemän vuotta ennen 70-vuotispäiväänsä, jota hän vietti 2011. Paaske on ansioitunut liedien tulkitsijana, mutta on myös saanut julkisuutta oratorioesiintyjänä.


title: Else Paaske

text: Paaske opiskeli Peer Birchin johdolla. Hän esiintyi paitsi Tanskassa, myös muissa Pohjoismaissa, Saksassa, Alankomaissa, Sveitsissä, Yhdistyneessä kuningaskunnassa, Israelissa ja Yhdysvalloissa. Paasken ohjelmistoon kuului muun muassa Georg Friedrich Händelin, Johann Sebastian Bachin, Ludwig van Beethovenin, Johannes Brahmsin, Gustav Mahlerin ja Peter Arnold Heisen tuotantoa. Hän saavutti tunnettavuutta konserteillaan pianisti Friedrich Gürtlerin kanssa.


title: Gomitradougou

text: Gomitradougou on maalaiskunta Kayesin alueen Diéman piirissä Malissa. Sen keskuskylä Kouloudiengué sijaitsee 95 kilometriä Diémasta itään. Kunnassa on 7 300 ja keskuskylässä 2 100 asukasta (vuonna 2009).


title: Gomitradougou

text: Gomitradougoun kunnan pinta-ala on 656 neliökilometriä. Se rajoittuu lännessä Diéman piirin Dioumara Koussatan, pohjoisessa ja idässä Koulikoron alueen Naran piirin Falloun ja etelässä Kolokanin piirin Sagabalan kuntiin. Maisemaa leimaavat ylängöt, alangot ja tasangot. Vesistöt ovat sadekauden jälkeen kuivuvia jokia ja lampia. Seutu kuuluu Sahelin vyöhykkeeseen. Vuotuinen sademäärä on 400–600 millimetriä.


title: Gomitradougou

text: Kuntaan kuuluu kahdeksan kylää. Asukkaista 72,5 % on bambaroita, 14 % maureja, 6 % soninkeja, 4 % kagoroja ja 3,5 % fulbeja.


title: Gomitradougou

text: Kouloudienguén kautta kulkee Bamakosta Kayesiin johtava päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maapähkinä, maissi, riisi ja vihannekset. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan kalastusta, käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille.


title: Gomitradougou

text: Kunnassa toimii kolme alakoulua. Terveyspalveluita ei ole. Vesihuolto käsittää kaivoja ja porakaivoja.


title: Käsipallon naisten maailmanmestaruuskilpailut 2015

text: Vuoden 2015 naisten käsipallon maailmanmestaruuskilpailut järjestettiin Tanskassa 5.–20. joulukuuta. Kisapaikkakuntina olivat Herning, Kolding, Næstved ja Frederikshavn. Kilpailuihin osallistui 24 joukkuetta. Mestaruuden voitti Norja, josta tuli samanaikaisesti hallitseva olympiavoittaja, maailmanmestari ja Euroopan-mestari. Hopealle sijoittui Alankomaat ja pronssia sai Romania. Kisojen arvokkaimpana pelaajana palkittiin Romanian Cristina Neagu, joka oli myös turnauksen paras maalintekijä.


text: Norja – Alankomaat 31–23


text: Romania – Puola 31–22


title: Malina Weissman

text: Malina Opal Weissman (s. 12. maaliskuuta 2003 New York) on yhdysvaltalainen lapsinäyttelijä ja malli. Hänet tunnetaan parhaiten nuorena April O’Neilina elokuvassa "Teenage Mutant Ninja Turtles", sekä nuorena Kara Zor-Elinä "Supergirl" ja Violet Baudelairena "Surkeiden sattumusten sarja" televisiosarjoissa.


title: Malina Weissman

text: Weissman aloitti työt mallina ollessaan kahdeksanvuotiaana. Hän on toiminut vaatemallina muun muassa yrityksille Calvin Klein, Ralph Lauren, Levi Strauss & Co., Benetton Group, DKNY ja H&M. Hän on myös esiintynyt Chattemin, Maybelline, Purellin ja My Little Ponyn mainoksissa.


title: Malina Weissman

text: Weissman teki ensimmäisen näyttelijänroolin esittämällä nuorta April O’Neilia vuonna 2014 julkaistussa elokuvassa "Teenage Mutant Ninja Turtles". Vuonna 2015 Weissman esitti nuorta Kara Zor-Elia CBS:n sarjassa "Supergirl".


title: Malina Weissman

text: Tammikuussa 2016 Weissman valittiin esittämään Violet Baudelairea mustan huumorin Netflix-sarjaan "Surkeiden sattumusten sarja".


title: Heidi Løke

text: Heidi Løke (s. 12. joulukuuta 1982 Tønsberg) on norjalainen käsipalloilija. Hän on pelannut Norjan maajoukkueessa huhtikuusta 2006 alkaen 187 maaottelua ja tehnyt niissä 701 maalia. Hän voitti olympiakultaa Lontoossa 2012 ja saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Makedoniassa 2008, Tanskan ja Norjan yhdessä järjestämissä kisoissa 2010 sekä Unkarin ja Kroatian kisoissa 2014. Seuratasolla hän edustaa Storhamar HB Eliteä.


title: Heidi Løke

text: Kansainvälinen käsipalloliitto valitsi Løken vuoden 2011 maailman parhaaksi naispelaajaksi.


title: Heidi Løke

text: Heidi Løken veli Frank Løke ja sisar Lise Løke ovat myös käsipalloilijoita.


title: Kari Aalvik Grimsbø

text: Kari Aalvik Grimsbø (s. 4. tammikuuta 1985 Bergen) on norjalainen käsipalloilija, pelipaikaltaan maalivahti. Hän on pelannut Norjan maajoukkueessa syyskuusta 2005 alkaen 173 maaottelua ja tehnyt niissä yhden maalin. Hän voitti olympiakultaa Pekingissä 2008 ja Lontoossa 2012 sekä saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Ruotsissa 2006, Makedoniassa 2008, Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa Sola HK:ta.


title: Pinakolitoisiintuminen

text: Pinakolitoisiintuminen on kemiallinen reaktio, jossa niin kutsuttu visinaalinen dioli eli 1,2-dioli toisiintuu happamissa olosuhteissa aldehydiksi tai ketoniksi. Reaktio on saanut nimensä siitä, että se havaittiin ensimmäisen kerran tapahtuvan pinakolille ja sen raportoi Rudolph Fittig vuonna 1860.


title: Pinakolitoisiintuminen

text: Rudolf Fitting raportoi vuonna 1860, että pinakoli reagoi happamissa olosuhteissa muodostaen tuotteen, jonka hän arveli olevan joko pinakolin kanssa isomeerinen dioli tai polymeeri. Vuonna 1869 Charles Friedel ehdotti muodostuneen tuotteen rakenteeksi tetrametyylietyleenioksidia, joka on epoksidi. Alexander Butlerov osoitti vuonna 1873, että reaktiossa muodostuu pinakolonia.


title: Pinakolitoisiintuminen

text: Pinakolitoisiintuminen tapahtuu kaikille 1,2-dioleille. Muodostuuko tuotteena aldehydi vai ketoni riippuu lähtöaineen rakenteesta. Reaktio vaatii tapahtuakseen katalyytiksi hapon, joka voi olla proottinen happo kuten rikkihappo tai Lewisin happo. Pinakolitoisiintumisen reaktiomekanismin ensimmäisessä vaiheessa diolin toinen hydroksyyliryhmä ottaa vastaan protonin, jolloin muodostuu oksoniumionijohdannainen. Tästä oksoniumionista eliminoituu vettä, jolloin muodostuu karbokationi. Karbokationi ei ole stabiili vaan lähtöaineen toisen hydroksyyliryhmän hapen vapaa elektronipari muodostaa kaksoissidoksen hiilen ja hapen välille ja alkyyliryhmä siirtyy. Tuotteena muodostuu karbonyyliyhdiste.


title: Veronica Kristiansen

text: Veronica Egebakken Kristiansen (s. 10. heinäkuuta 1990 Stavanger) on norjalainen käsipalloilija. Hän on pelannut Norjan maajoukkueessa maaliskuusta 2013 alkaen 113 maaottelua ja tehnyt niissä 376 maalia. Hän saavutti olympiapronssia Rio de Janeirossa 2016 sekä voitti maailmanmestaruuden Tanskassa 2015 sekä Euroopan-mestaruuden Unkarin ja Kroatian yhdessä järjestämissä kisoissa 2014 ja Ruotsissa 2016. Seuratasolla Kristiansen edustaa kaudella 2017–2018 FC Midtjyllandia, josta hän siirtyy seuraavaksi kaudeksi unkarilaiseen Győri Audi ETO KC:hen.


title: Veronica Kristiansen

text: Veronica Kristiansenin sisko Jeanett Kristiansen on myös käsipalloilija.


title: Fredrick von Schoultz

text:
Fredrick von Schoultz (s. 13. elokuuta 1968 Porvoo) on ollut Porvoon apulaiskaupunginjohtaja vuodesta 2011. Lokakuussa 2017 Porvoon kaupunginvaltuusto valitsi von Schoultzin jatkamaan apulaiskaupunginjohtajana seitsemän vuoden määräajan 1. tammikuuta 2018 alkaen. von Schoultz valmistui ylioppilaaksi vuonna 1987 ja filosofian lisensiaatiksi 1996 Åbo Akademista. Sotilasarvoltaan hän on kapteeniluutnantti. Aiemmin von Schoultz on ollut kehitysyhtiö Posintra Oy:n toimitusjohtaja (2008-2009), Porvoon vt. apulaiskaupunginjohtaja (2009–2010 ja 2007) sekä Porvoon kaupungin sähköisen talotekniikka- ja osaamiskeskus STOK:n johtaja (2005–2007).
Vuodet 1997-2005 von Schoultz on toiminut Space Systems Finland Ltd palveluksessa erilaisissa johtotehtävissä.


title: Song Number 1

text: Song #1 on Serebron esittämä kappale, jolla se edusti Venäjää vuoden 2007 Eurovision laulukilpailussa Suomen Helsingissä.


title: Song Number 1

text: Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 3.


title: Elektroniikan passiivikomponenttien epäideaalisuudet

text: Passiivisiksi komponenteiksi kutsutaan elektroniikan komponentteja, jotka kuluttavat energiaa. Yleisimpiä passiivisia komponentteja ovat vastus, kondensaattori sekä kela. Pienillä taajuuksilla passiiviset komponentit toimivat melkein ideaalisesti, mutta mennessä korkeammille taajuuksille niin mikään komponentti ei käyttäydy enää ideaalisesti. Toisin sanoen komponenttien toiminta suuremmilla taajuksilla ei noudata ideaalimalleja eli ne alkavat käyttäytyä epäideaalisesti. Häiriöttömän elektroniikkan suunnittelussa nämä poikkeavuudet on tunnettava.


text: Ideaalinen vastus on puhtaasti resistiivinen komponentti jolloin se tuottaisi vain lämpöä eikä sisältäisi minkäänlaista reaktiivista osaa, mutta todellisuudessa suurilla taajuuksilla vastusten taajuusominaisuudet tulevat merkittäviksi. Taajuuden kasvaessa impedanssin itseisarvo pienenee loiskapasitanssin vaikutuksesta, kunnes saavutetaan resonanssitaajuus. Kalvovastusten käyttökelpoinen taajuusalue ulottuu kymmeniin jopa satoihin megahertseihin. Massavastuskset ovat käyttökelpoisia noin megahertsin taajuuten asti, mutta jotkin mallit voivat soveltua korkeammillekkin taajuuksille. Lankavastusten induktanssi voi rajoittaa käyttökelpoisen taajusalueen muutamiin kilohertseihin.


text:
Loisinduktanssia voidaan ehkäistä vastuslangan kaksoiskierteen vastakkaisiin suuntiin kulkevilla vastuslangoilla jotka kumoavat toistensa induktanssin.
Jokaisella johdinsilmukalla on loiskapasitanssia viereistensä kierrosten kanssa, sekä usein muuntajan tapauksessa myös ensiökäämityksestä toisiokäämitykseenkin.


text: Syynä virranahtoon on sisäisen tai ulkoisen magneettikentän johtimeen indusoivat pyörrevirrat, jotka kulkevat johtimen virran vastaisesti keskellä johdinta sekä sen suuntaisesti johtimen reunoilla.


text: Keskellä johdinta pyörrevirrat kumoavat johtimessa kulkevan virran vaikutuksen miltei kokonaan, jolloin lähes kaikki virta pakkautuu reunoille. Läheisyysvaikutusta voidaan vähentää Litz-langalla joka koostuu useasta pienestä yksittäisestä, eristetystä johtimesta.


text: Kondensaattorit jaetaan yleisesti dielektrisen materiaalin perusteella eri luokkiin. Eri tyyppiset kondensaattorit soveltuvat eri käyttötarkoituksiin. Kondensaattoreiden epäideaalisuudet tulevat esiin suurilla taajuksilla kuten vastuksillakin. Kondensaatorin vuotovirta, eli sijaiskytkennässä rinnakkaisvastus, tulee jo esille tasavirroilla. Kondensaattoreissa käytetään myös häviökertoimia ja Q-arvoa. ESR eli ekvivalenttinen sarjavastus aiheutuu monista kondensaattorin sisäisistä häviöistä, kuten vuotovirrasta, dielektrisistä häviöistä eristeessä tai resistansseista. ESR kondensaattoreissa tapahtuu tehonhäviötä, jotka muuttuvat lämmöksi. Monissa sovelluksissa kondensaattori joudutaan jäähdyttämään. ESR voidaan laskea kaavalla formula_1. Kondensaattorin kapasitanssi ja induktanssi muodostavat resonanssipiirin, jonka resonanssitaajuuden yläpuolella kondensaattori käyttätyy lähinnä induktanssin tavoin ja impedanssin itseisarvo alkaa kasvaa.


text: Keraamiset kondensaattorit ovat käytetyimpiä kondesaattorityyppejä. Ne ovat tyypillisesti kapasitanssiltaan muutamista pikofaradeista noin 0.1 F asti. Niiden hyviin puoliin sisältyy halpa hinta, luotettavuus ja pienet häviöt. Sen lisäksi sillä on hyvä varauskyky kokoonsa nähden. Keraamisessa kondensaattorissa on useita kerroksia, jotta kapasitanssi saadaan halutun suuruiseksi.


text: Tämän tyyppistä kondensaattoria tulee käsitellä varoen, sillä se saattaa murtua, jolloin sen sisäosat altistuvat kosteudelle, vaurioittaen komponenttia. Keraamiset kondensaattorit jaetaan kolmeen ryhmään näiden suhteellisen permittiivisyyden mukaan. Suurempi permittiivisyys tarkoittaa suurempaa häviökerrointa, mutta mahdollistaa pienemmän koon. Ryhmän 1 kondensaattorit ovat laadukkaimpia, sillä niiden kapasitanssi ei muutu taajuuden tai jännitetason kasvaessa. Lämpötilan aiheuttamat kapasitanssin muutokset voidaan korkean laadun takia helposti ennustaa.


text: Ryhmän 2 ja 3 kondensaattoreiden ominaisuuksiin vaikuttaa jännitteen amplitudi, taajuus, lämpötila ja aika. Kapasitanssi voi vaihdella jopa 15% ilmoitetusta arvosta, lämpötilan takia.


text: Elektrolyyttinen kondensaattori on halpa ja sekin tuottaa paljon kapasitanssia pienessäkin koossa (jopa enemmän kuin keraaminen), jonka takia sitä käytetään paljon sovelluksissa, joissa esiintyy suuria virtoja tai matalia taajuuksia. Yleisimpiin käyttökohteisiin lukeutuu mm. (ääni)vahvistimet ja erilaiset virtalähteet. Elektrolyyttikondensaattorit jakautuvat kondensaattorilevyjen valmistuksessa käytetyn metallin mukaan joko alumiinielektrolyyttikondensaattoreihin tai tantaalikondensaattoreihin.


text:
Alumiinielektrolyyttikondensaattoreiden kondensaattorilevyt on tehty alumiinista, joista toinen on päällystetty eristävällä oksidikerroksella. Levyjen välissä on paperivälike, joka on kastettu elektrolyyttiaineessa.
Elektrolyyttikondensaattoria valitessa on erityisen tärkeää valita sellainen, jossa ESR on käyttökohteeseen sopiva. Lisäksi niiden käyttöönotossa tulee huomioida niiden rajoittunut taajuusvaste. Sen seurauksena alumiinielektrolyyttikondensaattoreita ei kannata käyttää sovelluksissa, joissa käytetyt taajuudet ovat yli 100 kHz. Tärkeää on myös muistaa kytkeä kondensaattori oikein päin, sillä vääränsuuntaisella jännitteellä se voi tuhoutua.


text: Tantaalikondensaattoreissa anodin ja katodin välissä on eriste, joka on tantaalipentoksidia (Ta2O5). Katodi on mangaanidioksidista, MnO2, muodostuvaa puolijohdemateriaalia. Komponentti sietää hyvin suuria taajuuksia, eikä sen kapasitanssi muutu iän myötä lähes ollenkaan. Lisäksi sen lämmönsietokyky on hyvä, toimien halutusti välillä -55 C - 125 C. Tantaalikondensattorin vikaantumiseen vaikuttavat epäedulliset ympäristösuhteet. Eri vikaantumistapoja ovat muun muassa avoin, oikosuljettu piiri, vuotovirran kasvu, kapasitanssimuutokset, häviökertoimien muutokset ja mekaaniset kotelon ja rakenteiden muutokset, johtuen mm. kosteudesta ja lämpötilan kasvusta. Suurella kuormituksella tai väärinpäin kytkettynä tantaalikondensaattori saattaa jopa räjähtää.


text: Superkondensaattori on erikoiskomponentti, jolla on erittäin korkea kapasitanssi, luokkaa faradeista jopa tuhansiin faradeihin. Alunperin niitä käytettiin väliaikaismuistien varavirtalähteinä. Nykyään niiden käyttö on yleistä moottori- ja tehokäytöissä(esim. junissa) ja sähköautotekniikassa(sähkön varastointi pinempään tilaan kuin akuissa, ja erittäin nopeat latausajat).


text: Niitä käyttäessä tulee huomioida niiden jännitekesto (yleisesti vain 2.5-2.7 V) ja itsestään purkautuminen (purkautumista voi tapahtua 50%/kk, vrt. Li-ion akun 5%/kk).


text: Myös yksi yleisimmistä kulutuselektroniikan kondensaattoreista. Niiden eristeenä käytetään monia eri polymeeriseoksia, ja nämä ovat helposti muotoiltavissa ja lämpömuokattavissa. Näihin kuuluvat esimerkiksi polykarbonaatti, polypropeeni ja polyesteri. Niiden suosio johtuu halvasta hinnasta käyttötarkoitukseen nähden, pienistä häviöistä, suuresta pulssinsietokyvystä ja kohtalaisesta lämpötilavakaudesta. Sisäisen rakenteen takia niiden virtatiet ovat lyhyet ja ne käyttäytyvät rinnankytkettyjen kondensaattorien tavoin vähentäen näin sisäisiä ohmihäviöitä ja haitallisia induktansseja.


text: Niiden käyttötarkoitus ja ominaisuudet voivat vaihdella suuresti riippuen muoviseoksesta ja rakennustavasta. Ne voivat olla myös metallisoituja, jolloin erillisen metallikalvon sijaan muovipintaan on höyrystetty erittäin ohut metallikalvo. Jos tällaisessa kondensaattorissa tapahtuu läpilyönti voi se korjaantua itsestään metallikalvon höyrystyessä, poistaen näin läpilyöntikohdan.


text: Kelalla on yleensä huonoimmat laajakaistaiset taajuusominaisuudet. Kela koostuu johtimesta, joka on kierretty silmukoille. Käämilankojen välille muodostuu helposti kapasitanssia. Suuri-induktanssisissa keloissa langasta johtuva resistanssi voi olla jopa ohmien suuruista. Kapasitanssi yhdistettynä virranahtautumisesta johtuvaan resistanssin kasvuun pilaavat käämin suurtaajuusominaisuudet. Ilmasydämisen kelan suurtaajuusominaisuudet ovat yleensä paremmat kuin ferromagneettisen sydämen.


text: Kelan epäideallisuudet


text: Kelan häviöt koostuvat kuparihäviöistä sekä rautahäviöistä eli sydänhäviöistä. Sydänhäviöt taas voidaan jakaa pyörrevirtahäviöihin ja hystereesihäviöihin. Kuparihäviöt saadaan minimoitua minimoimalla kelan resistanssi. Tämä taas toteutetaan pitämällä kelan langanpituus mahdollisimman lyhyenä ja poikkipinta-ala mahdollisimman suurena. Virran ahdon hallitsemiseksi voidaan käyttää Litz- lankaa, joka toimii paremmin erityisesti suurilla taajuuksilla.


title: Solo (Alsoun kappale)

text: Solo on Alsoun esittämä kappale, jolla hän edusti Venäjää vuoden 2000 Eurovision laulukilpailussa Ruotsin Tukholmassa.


title: Solo (Alsoun kappale)

text: Kappale sijoittui Euroviisuissa 24. maan joukosta sijalle toiseksi 155 pisteellä.


title: Neurovisio (yhtye)

text: Neurovisio on Helsinkiläinen punk-yhtye, joka on perustettu vuonna 1979 ensimmäisen kerran Neurovisio esiintyi Rööperi-klubilla alkuvuodesta 1981, jossa myös toinen keikka samana keväänä. Lisäksi Neurovisio esiintyi Rymyrock festivaaleiila samana kesänä. Seuraavana vuonna Jalankulkijat kuolevat vapaa ehtoisesti kiertueet Laman ja Nolla nolla nolla-yhtyeiden kanssa kahdesti, tämän jälkeen toiminta hiipui muutamaksi vuodeksi, jonka jälkeen kokoontui uudestaan v. 1993 Jore Vastelinin muistokeikalle. Vuonna 1995 Neurovisio äänitti neljä kappaletta "Apocalypse - The Punk Collection!!?!" -levylle. Seuraavan kerran yhtye esiintyi Lepakko-luolan hautajaisissa 1998. Vuonna 2015 yhtye aktivoitui jälleen ja on toiminut siitä asti.


title: Antti Leino

text: Antti Leino (s. 1966 Helsinki) on suomalainen televisio-ohjaaja.


title: Antti Leino

text: Leino on ohjannut muun muassa televisiosarjat "Kätevä emäntä" (2004–2015), "Rock-Suomi" (2010), "Iskelmä-Suomi" (2013), "Mun ainoot 30 minsaa" (2013) ja "Urheilu-Suomi" (2017). Televisiosarjojen lisäksi Leino on ohjannut lukuisia mainoksia ja musiikkivideoita.


title: Antti Leino

text: Antti Leino on valmistunut Taideteollisen korkeakoulun Elokuvataiteen osastolta taiteen maisteriksi vuonna 2006. Vuonna 2005 Leino opiskeli The Barrow Group Performing Arts Schoolissa New Yorkissa.


title: Antti Leino

text:
Televisioakatemia valitsi Antti Leinon vuoden ohjaajaksi Kultainen Venla gaalassa 2013. Leinon ohjaamat sarjat "Rock-Suomi" ja "Iskelmä-Suomi" on palkittu Kultaisilla Venloilla vuosina 2010 ja 2013.
Musiikintekijöiden Prix Elvis -kunniamaininta annettiin Leinon ohjaaman "Iskelmä-Suomi" dokumenttisarjan työryhmälle 2013.
Samana vuonna "Rock-Suomi" ja "Iskelmä-Suomi" sarjat palkittiin kunniamaininnalla Musiikki ja median Industry Awards gaalassa.


title: Antti Leino

text:
Leinon ohjaama 10-osainen "Urheilu-Suomi" dokumenttisarja palkittiin vuoden Urheilukulttuuri-palkinnolla Urheilugaalassa 2018.
Leinon ohjaamat sarjat "Kätevä emäntä" ja "Urheilu-Suomi" ovat olleet Kultainen Venla finalisteja vuosina 2010 ja 2017. Hänen ohjaamansa "Kätevä emäntä" tv-sarja oli finalistina myös Kultainen TV kilpailussa vuonna 2008.


title: What a Time to Be Alive

text: What a Time to Be Alive on kanadalaisen r&b-artisti Draken ja yhdysvaltalaisen hip hop-artisti Futuren yhteismixtape, jonka julkaisi Draken oma levy-yhtiö OVO Sound 20. syyskuuta 2015. Albumin tuotti suurimmaksi osaksi Metro Boomin ja se debytoi Billboard 200-listan ensimmäiselle sijalle, albumi on saavuttanut myös platinalevyn aseman.


title: Kotiseutumuseo Lukkarin puustelli

text: Kotiseutumuseo Lukkarin puustelli on perustettu Lopen vanhan kirkon, Pyhän Pirgitan puukirkon kupeeseen vuonna 1961. Tuolloin Hämäläis-Osakunnan ylioppilaat keräsivät loppilaisista kodeista museoon yli 1000 esinettä. Samassa yhteydessä siirrettiin pihapiiriin Martti Hautahuhdan keräämä monisatainen esineistö, johon kuului myös vanha aitta. Myöhemmin museoalueelle on siirretty kaksi muuta aittaa; Heikkilän aitta ja Kittilän pappilan aitta.


title: Kotiseutumuseo Lukkarin puustelli

text: Museorakennus on ns. karoliinista tyyliä ja se lienee rakennettu 1800-luvun jälkipuoliskolla. Tunnusomaista rakennukselle on keskellä oleva suuri sali, toisessa päässä olevat kaksi kamaria ja tupa. Kaikki puustellin alkuperäiset piharakennukset ovat hävinneet. Museon kokoelmat edustavat tyypillistä etelähämäläistä talonpoikaisesineistöä.


title: Kotiseutumuseo Lukkarin puustelli

text: Tupaan on sijoitettu 1800-1900-lukujen vaihteen esineistöä. Keskeisenä on ilmeisesti tätä ajanjaksoa vanhempi pirttipöytä penkkeineen. Seinillä on tuvan tarvekaluja. Sisustusta täydentävät kehräykseen liittyvät esineet. Rukinlapa on museon kauneimpia esineitä. Päästä syötettävä piisi on uusi mutta edustaa tyyliltään rakennuksessa käytettyä mallia.


title: Kotiseutumuseo Lukkarin puustelli

text: Saliin on sijoitettu tyypillinen herrasväen sohvakalusto, vaikkei se kokoelmien niukkuuden takia olekaan täydellinen. Alkuperäisestä salista poikkeavaa on myös kakluunin puuttuminen. Peräkamari on lukkarin kamari, jossa on esillä myös joitakin vanhoja hengellisiä kirjoja. Museon toinen peräkamari on ns. Lopen huone. Huoneeseen on kerätty Lopen historiaan olennaisesti liittyviä esineitä, joista merkittävin on järvimalmin nostosta kertova vanha haavi.


title: Kotiseutumuseo Lukkarin puustelli

text: Aitoissa on maataloustyövälineitä, kodin piiriin liittyviä astioita, puuastioita, viljamittoja, pellavankäsittelyyn liittyviä esineitä, kotipolton aikainen viinan lauhdutusastia, käsikivet ja paljon muuta.


title: Terri Garber

text: Terri Leslie Garber (s. 28. joulukuuta 1960 Miami, Florida) on yhdysvaltalainen näyttelijä.


title: Terri Garber

text: Garber aloitti näyttelemisen 1980-luvulla. Hän esiintyi aluksi saippuasarjassa "Texas" (1982) ja sen jälkeen komediasarjassa "Mr. Smith" (1983). Sittemmin hän tuli tunnetuksi esitettyään naispääosaa minisarjassa "Jaettu maa" ("North and South", 1985). Vuosina 1987–1988 hänellä oli Leslie Carringtonin rooli televisiosarjassa "Dynastia".


title: Terri Garber

text: Garber on näytellyt myös sarjoissa "Santa Barbara" (1991–1992), "General Hospital" (1993) ja "As the World Turns" (2005–2010).


title: Myths of the Near Future

text: Myths of the Near Future on englantilaisen indie rock -yhtye Klaxonsin esikoisalbumi, jonka julkaisi Polydor Records 29. tammikuuta 2007. Albumin nimi on otettu science fiction -kirjailija J. G. Ballardin vuonna 1982 julkaistusta novellikokoelmasta. Albumilta julkaistiin kuusi singleä, joista tunnetuin on "Golden Skans".


title: Myths of the Near Future

text: Albumi voitti Mercury Prize -musiikkipalkinnon vuonna 2007.


title: Omiš

text: Omiš on kaupunki Kroatiassa Split-Dalmatian maakunnassa. Se sijaitsee noin 25 kilometrin päässä Splitistä. Omiksen kaupungissa asui vuonna 2011 14 936 asukasta. Sen pinta-ala on 226 neliökilometriä.


title: Elisabeth Kopp

text: Elisabeth Kopp (s. 16. joulukuuta 1936 Bern) on sveitsiläinen poliitikko. Hän on valmistunut juristiksi Zürichin yliopistosta. Poliitikon uralle hän lähti Sveitsin vapaiden demokraattien puolueen ehdokkana. Hänet valittiin ensimmäisenä naisena Sveitsin liittoneuvoston jäseneksi 2. lokakuuta 1984. Jäsenyytensä aikana hän toimi lyhyen aikaa tammikuussa 1989 Sveitsin varapresidenttinä. Kopp joutui eroamaan liittoneuvostosta miehensä yritykseen liittyvän tietovuodon takia.


title: Madina

text: Madina on maalaiskunta ja sen keskuskylä Kayesin alueen Kitan piirissä Malissa. Se sijaitsee 110 kilometriä Kitasta koilliseen. Kunnassa on 14 000 ja keskuskylässä 1 200 asukasta (vuonna 2009).


title: Madina

text: Madinan kunnan pinta-ala on 2 375 neliökilometriä. Se rajoittuu etelässä Kitan piirin Kotouban, Kassaron ja Sébékoron, lännessä Namala Guimban ja Didenkon, pohjoisessa Guémoukouraban ja Diéman piirin Dianguirdén sekä idässä Koulikoron alueen Kolokanin piirin Sagabalan ja Didiénin kuntiin. Maisemaa leimaavat pohjoisosan kukkulaketjut. Vesistöjä ovat Baoulén sivujoet Kénié, Kéniébako ja Filikiba.


title: Madina

text: Seutu kuuluu Sudanin vyöhykkeeseen. Vuotuinen sademäärä on 550–900 millimetriä. Kasvillisuus on metsäsavannia. Kunnan alueella sijaitsee Boucle du Baoulén kansallispuisto.


title: Madina

text: Kuntaan kuuluu kymmenen kylää. Niistä suurimmat ovat 4 100 asukkaan Guénikoro, 3 600 asukkaan Moro Moro ja 1 800 asukkaan Kollé. Asukkaat ovat fulbeja, bambaroita, mandinkoja, kagoroja, soninkeja, maureja ja diawandoja.


title: Madina

text: Madinan liikenneyhteydet ovat heikot. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maapähkinä ja puuvilla. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä.


title: Madina

text: Kunnassa toimii viisi alakoulua, yläkoulu ja kaksi koulutus- ja kehittämiskeskusta (CED). Terveyspalvelut käsittävät Guénikoron terveyskeskuksen, kolme sairastupaa ja neljä synnytyslaitosta. Vesihuoltoon kuuluu kaivoja ja porakaivoja.


title: CISPR 32

text: CISPR 32 toimii pohjana eurooppalaiselle standardille EN 55032. Kyseinen standardi määrittää multimediavälineiden sähkömagneettisen yhteensopivuuden, päästövaatimukset sekä sallitut jännite- ja taajuusrajat. EU-markkinoilla liikkuvien multimedialaitteiden tulee täyttää CISPR 32 -standardin asettamat vaatimukset. CISPR 32 syntyi, kun CISPR 22- ja CISPR 13 -standardit yhdistettiin. Syynä tähän oli kuluttajaelektroniikan kehitys ja tietokoneiden integroiminen radio- ja TV-vastaanottimiin. Uudet laitteet joutuivat läpäisemään molempien standardien asettamat vaatimukset erillisissä testauksissa, joissa esiintyi paljon päällekkäisyyksiä. CISPR 32 -standardin ensimmäinen versio esiteltiin vuonna 2012 ja toinen vuonna 2015. Vuoden 2015 versio korvasi CISPR 13- ja CISPR 22 -standardit 5.3.2017.


title: CISPR 32

text: Standardia CISPR 32 (EN 55032) sovelletaan multimediavälineiden sähkömagneettisten rajoitusten asettamiseen. Standardin mukaan laitteen käyttöjännite (vaihto- tai tasajännite) ei saa ylittää 600 volttia. Lisäksi laite saa toimia taajuuksilla 9 kHz – 400 GHz. Näiden ohella mittaukset ja niiden tulokset tulee olla toistettavissa. Kaikki EU-markkinoilla olevat laitteet joutuvat täyttämään standardin määrittämät vaatimukset. Vanhan standardin CISPR 22 vaatimukset täyttävät pääosin CISPR 32 -standardin vaatimukset.


title: Pariisi–Roubaix 2017

text: Pariisi–Roubaix 2017 oli järjestyksessään 115. maantiepyöräilyn Pariisi–Roubaix-kilpailu. Se käytiin 257,5 kilometrin reitillä Compiègnesta Roubaix'hin 9. huhtikuuta 2017. Kilpailu kuului UCI World Touriin.


title: Pariisi–Roubaix 2017

text: Greg Van Avermaet voitti kilpailun ennen Zdeněk Štybaria ja Sebastian Langeveldia.


title: Falkerslev Sogn

text: Falkerslevin seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Horbelev-Falkerslevin pastoraattiin. Ennen vuoden 2007 kuntauudistusta seurakunta toimi Stubbekøbingin kunnan alueella.


title: Majlis Granlund

text: Majlis (Maj-Lis) Granlund (1. maaliskuuta 1925 Vaasa – 6. joulukuuta 1991) oli suomalainen näyttelijä.


title: Majlis Granlund

text: Granlund näytteli pääroolin Wasa Teaterissa "Mutter Couragen" ruotsinkielisessä kantaesityksessä Suomessa. Hänen puolisonsa oli Wasa Teaterin lavastaja Harry Öhman


title: Sähköjärjestelmien ukkossuojaus

text: Sähkölaitteita suojataan salaman aiheuttamilta vaurioilta monin eri keinoin. Laitteita voi suojata myös itse esimerkiksi irroittamalla sähkölaitteet verkkovirrasta, mutta joihinkin suojauskeinoihin vaaditaan sähköasentajaa. Suomessa ukkossuojauksen rakentaminen ei ole välttämätöntä ja sitä valvoo Turvallisuus- ja kemikaalivirasto (Tukes).


title: Sähköjärjestelmien ukkossuojaus

text: Ukkosenjohdattimen tehtävä on johdattaa salama maahan ilman,että se aiheuttaa vahinkoa ihmisille, tai rakennuksille. Ukkosenjohdatin voidaan korvata myös peltikatolla, jonka paksuus on vähintään 0,6 mm ja joka on maadoitettu jokaisesta nurkasta, jolloin siihen luodaan ns. Faradayn häkki.


title: Sähköjärjestelmien ukkossuojaus

text: Yhdistämällä piiri galvaaniseen maahan salaman tuottama jännite johdetaan harmittomasti maahan.


title: Sähköjärjestelmien ukkossuojaus

text: Perinteisen ukkossuojauksen lisäksi on olemassa ylijännitesuojia, jotka suojaavat kodinelektroniikkaa liialliselta jännitteeltä. Ylijännitesuojaa ei saa itse asentaa, vaan siihen pitää hankkia sähköasentaja. Ylijännitesuojauksessa on kolme tasoa. Ensimmäisellä tasolla pyritään maadoittamaan jännite, mutta siihen jää muutaman kilovoltin jännitepiikki. Toisella tasolla madalletaan ensimmäisen portaan jättämä jännitepiikki turvalliselle tasolle (alle 1,5kV). Kolmannelle tasolle tulevat laite- ja hienosuojat, jotka tasoittavat jännitepiikin tavallisen verkkojännitteen tasolle.


title: Sähköjärjestelmien ukkossuojaus

text: Tukes


title: Selma Riégo

text: Selma Paulina Riégo o.s. Zuhr (30. toukokuuta 1865 Tampere – 1942) oli suomalainen näyttelijä, joka oli vuodesta 1890 naimisissa näyttelijä John Riégon kanssa, joka oli tullut vuonna 1885 Helsinkiin Svenska Teaternin näyttelijäksi. Heidän lapsiaan olivat näyttelijät Olav ja Marga Riégo.


title: Selma Riégo

text: Riégon isä oli saksalaissyntyinen tehtaanisännöitsijä Carl Zuhr ja tämän puoliso, o.s. Hasselblatt. Opiskeltuaan lyhyen aikaa näyttelemistä Harald Molanderin ja Bertha Tammelinin oppilaana Tukholmassa hän debytoi joulukuussa 1887 Svenska Teaternissa Evan roolissa näytelmässä "Ett val".


title: Selma Riégo

text: Riégon muita rooleja Svenska Teaternissa olivat muun muassa Almotte näytelmässä "Hexan", Agathe näytelmässä "Fru Örn", kreivitär Rutland näytelmässä "Grefve Essex", Martha näytelmässä "Råttan", Ida näytelmässä "Flinta och Stål", Margaretha näytelmässä "Kungsämnena", Jessica näytelmässä "Venetsian kauppias", Svanhild näytelmässä "Kärlekens komedi", Margaretha näytelmässä "Faust", Pauline näytelmässä "Sanning", Hanna näytelmässä "En räddare", Karen Riis näytelmässä "Det nya systemet", Mary näytelmässä "Moln", Leonore näytelmässä "Äran", Dora näytelmässä "Dora" ja Agathe Stern näytelmässä "Far och dotter".


title: Selma Riégo

text: Riégo teki keväällä 1890 valtion apurahalla opintomatkan Berliiniin ja Pariisiin.


title: Tomi Lahren

text: Tomi Lahren (s. 11. elokuuta 1992) on yhdysvaltalainen konservatiivinen poliittinen kommentaattori ja televisiojuontaja.


title: Tomi Lahren

text: Lahren opiskeli broadcast-journalismia ja politiikan tutkimusta Nevadan yliopistossa Las Vegasissa ja suoritti Bachelor of Arts -tutkinnon. Elokuussa 2014 hän alkoi juontaa "On Point with Tomi Lahren" -ohjelmaa One America News Network -televisiokanavalla (OANN) San Diegossa. Hän kehitti ohjelmaan lyhyen Final Thoughts -osion, jossa otti voimakkaasti kantaa ajankohtaisiin asioihin. Näitä lyhyitä videoita alettiin lisätä YouTubeen ja heinäkuussa 2015 yksi tällainen meni viraaliksi. Lahren kritisoi videolla presidentti Obamaa ja tämän hallintoa armeijan värväyskeskuksessa Chattanoogassa tapahtuneen terroriteon jälkeen.


title: Tomi Lahren

text: Chattanooga-videon jälkeen Lahren rekrytoitiin Glenn Beckin perustamalle TheBlaze-televisiokanavalle. Hänen ohjelmansa "Tomi" alkoi kanavalla lokakuussa 2015 ja siihenkin kuului hänen aiemmasta ohjelmastaan tuttu Final Thoughts -osio. Lahren jatkoi juontajana TheBlazellä kevääseen 2017, jolloin kanava hyllytti hänen ohjelmansa hänen kerrottua ABC:n "The View" -keskusteluohjelmassa kannattavansa naisten aborttioikeutta. Elokuussa 2017 hän siirtyi Fox News Channelille.


title: Tomi Lahren

text: Lahrenia on syytetty julkisuudessa rasismista hänen muun muassa verrattua mustien oikeuksia puolustavaa Black Lives Matter -liikettä Ku Klux Klaniin. Hän on useissa yhteyksissä kiistänyt olevansa rasisti.


title: Merit Wager

text: Merit Barbara Wager (s. 1946) on suomalaissyntyinen Ruotsissa asuva julkisuudessa aktiivinen keskustelija, joka toimi Medborgarnas flyktingombudsman ('kansalaisten pakolaisasiamies') -järjestössä, joka on Mauricio Rojasin aloitteesta perustettu aatteellinen toimikunta. Toimikunta perustettiin 2002 ja lakkautettiin 2007, ja Wager oli pakolaisasiamiehen tehtävässä ainoa. Wager sai vuonna 2002 rahastonhoitaja Bancon palkinnon taistelussa humaanimman pakolaispolitiikan puolesta.


title: Merit Wager

text: Wager oli 2006–2010 Svenska Dagbladetin pääkirjoitussivun kolumnisti.


title: Merit Wager

text: Wager on kääntänyt ruotsiksi neljä Sinikka ja Tiina Nopolan "Risto Räppääjä" -kirjaa.


title: B-luokka (sukellusvene, Espanja)

text: B-luokka oli Espanjan laivaston kuuden 1920-luvulla valmistetun aluksen muodostama sukellusveneluokka.


title: B-luokka (sukellusvene, Espanja)

text: Holland-tyyppiset sukellusveneet olivat suurempia ja paranneltuja versioita "Isaac Peralista". Ne tilattiin laivastolailla 15. helmikuuta 1915 ja valmistus aloitettiin heinäkuussa 1916.